title: Árpád Mihály

text: Mihály on yksi harvoista Pohjois-Amerikassa pelanneista romanialaisista. Hän kuitenkin aloitti uransa Yhdysvalloissa. Hän pelasi siellä lähinnä ECHL:ssä sekä AHL:ssä, jossa Mihály teki yhteensä 156 runkosarjaottelussa tehot 15+19=34. Hän ei kuitenkaan ole päässyt pelaamaan NHL:ssä asti.


title: Árpád Mihály

text: Kaudeksi 2008–2009 Mihály siirtyi Eurooppaan ja Italian Serie A:n HC Bolzanon joukkueeseen. Hän voitti tehoilla 16+21=37 joukkueen sisäisen piste-, maali- ja syöttöpörssin. Keväällä 2008 Mihály voitti Italian-mestaruuden. Hän palasi kaudeksi 2008–2009 kotikaupunkiinsa Miercurea Ciuciin ja siirtyi MOL Ligassa (Unkarin ja Romanian yhdistynyt pääsarja) pelaavan HC Csíkszeredan riveihin. Mihály oli tehoilla 40+39=79 MOL ligan piste- ja maalipörssin toinen SC Csíksszeredan Patrik Wallenbergin jälkeen. Hänet valittiin kauden päätteeksi liigan parhaaksi hyökkääjäksi.


title: Árpád Mihály

text: Mihály siirtyi kaudeksi 2009–2010 pelaamaan Itävallan pääsarjaa unkarilaiseen Alba Volán Székesfehérváriin. Hän oli tehoilla 24+31=55 joukkueen paras pistemies ja Erste Bank Eishockey ligan pistepörssin yhdestoista. Alba Volán osallistui keväällä 2010 myös Unkarin pääsarjan pudotuspeleihin, joiden päätteeksi Mihály voitti Unkarin-mestaruuden. Kauden 2013–2014 aikana hän edusti myös Romanian Cupissa ASC Corona Brașovia, jonka paras maalintekijä Mihály oli viidellä osumallaan Csanád Virágin kanssa. Kaudella 2014–2015 hän jatkoi joukkueessa vuoden mittaisella sopimuksella pelaten MOL Ligaa ja Romanian kansallista pääsarjaa. Mihály oli MOL Ligassa Brașovin toiseksi paras pistemies Martin Salugan jälkeen tehoilla 19+25=44. Kevään 2015 pudotuspeleissä hän oli joukkueen paras pistemies ja maalintekijä tehoilla 3+4=7 sekä jakoi Brașovin sisäisen tehotilaston voiton Juhamatti Hietamäen kanssa lukemalla +2. Mihály edusti joukkuetta kauden aikana myös Continental Cupissa.


title: Árpád Mihály

text: Kaudella 2015–2016 Mihály oli MOL Ligassa Braşovin paras pistemies ja maalintekijä tehoilla 16+10=26. Romanian pääsarjan pudotuspeleissä hän oli neljällä osumallaan joukkueen paras maalintekijä Mátyás Bírón kanssa. Mihály voitti kauden päätteeksi pronssia.


title: Árpád Mihály

text: Mihály edusti Unkaria I-divisioonan MM-kilpailuissa vuosina 2012, 2013 ja 2014, joista kaksi ensimmäistä turnausta päättyi A-sarjan pronssiin. Hän pelasi myös Sotšin olympiakisojen 2014 karsinnoissa.


title: Árpád Mihály

text: Mihály edusti myös Romaniaa alle 18-vuotiaiden C-sarjan EM-kilpailuissa vuosina 1997 ja 1998.


title: Kapinsuula

text: Kapinsuula ("Morus capensis") on eteläisessä Afrikassa pesivä kookas suulalaji. Se on yksi kolmesta valkosuulalajista. Muiden suulien tapaan kapinsuula saalistaa syöksysukelluksilla. Sen ravinto koostuu lähinnä avomerellä elävistä parvikaloista. Lisääntymiskausi on syys-huhtikuussa, jolloin suulat kerääntyvät pesintäsaarilleen soitimelle ja pesänrakennukseen. Pari kasvattaa kerralla yleensä vain yhden poikasen.


title: Kapinsuula

text: Kapinsuula on ylikalastuksen, ympäristötuhojen ja afrikanmerikarhujen saalistuksen takia uhanalaistumassa. Se pesii enää vain kuudella saarella Namibiassa ja Etelä-Afrikassa.


title: Kapinsuula

text: Kapinsuulan pituus on 84–94 senttimetriä, ja paino noin 2,6 kiloa. Kapinsuulalla on tasainen mutta roteva ruumis, suuret räpyläjalat ja vankka suippo nokka, joka on läheltä kärkeä sahalaitainen. Höyhenpeite on pääosin valkoinen. Päässä, kaulassa ja leuassa on myös keltaisia sulkia. Pyrstö, kyynärsulat ja käsisulat ovat mustat, mutta noin joka kymmenennellä kapinsuulalla on valkoisia höyheniä myös pyrstössä. Kurkussa on tumma kurkkupussi, joka on suurempi kuin muilla valkosuulalajeilla. Nokka on vaaleansininen. Nokassa ja naamassa on selvästi erottuva musta reunustus. Nuoret linnut ovat tummanruskeita, mutta saavat ensimmäisen elinvuotensa jälkeen asteittain aikuisen kapinsuulan värityksen.


title: Kapinsuula

text: Kapinsuula muistuttaa tavallista suulaa, mutta aikuisen suulan pyrstö ja kyynärsulat ovat valkoiset. Kapinsuula muistuttaakin enemmän esiaikuista suulaa, jonka kyynär- ja pyrstösulissa on vaihtelevasti mustaa. Myös australiansuula on hyvin samannäköinen kuin kapinsuula, mutta australiansuulalla on yleensä vain neljä mustaa pyrstösulkaa pyrstön keskellä. Kapinsuula saatetaan joskus sekoittaa myös naamiosuulaan.


title: Kapinsuula

text: Kapinsuula pesii vain kuudella ulkosaarella Eteläisessä Afrikassa. Namibiassa lajin pesimäsaaria ovat Mercury, Ichaboe ja Possession. Etelä-Afrikan länsirannikolla laji pesii Bird Islandilla Lamberts Bayssä ja Saldanha Bayn Malgas Islandilla. Maan itärannikon ainoa pesimäsaari on Port Elizabethin Bird Island. Laji on aiemmin pesinyt myös neljällä muulla saarella.


title: Kapinsuula

text: Kapinsuulat viettävät pesintäkauden ulkopuolisen ajan Afrikan rannikolla. Aikuiset linnut ovat melko paikkauskollisia, mutta nuoret yksilöt voivat vaeltaa mantereen itärannikolla Mosambikiin, Tansaniaa ja Keniaankin saakka. Lännessä niitä tavataan säännöllisesti Nigeriassa asti. Harhailevia kapinsuulia on tavattu jopa Australiassa, Argentiinan Patagoniassa ja Etelä-Amerikan eteläkärjessä Beaglensalmessa. Tyynellä Valtamerellä tehtiin ensimmäinen havainto lajista vuonna 1999, jolloin se havaittiin Macabín saarella Pohjois-Perussa.


title: Kapinsuula

text: Kapinsuulat ovat aitoja merilintuja, jotka liikkuvat yleensä rannikkovesissä alle 120 kilometrin päässä maa-alueista. Ne liikkuvat avomerellä vain satunnaisesti. Pesintäpaikan maasto on yleensä tasaista tai aavistuksen kaltevaa, mutta aina avointa. Suulat voivat pesiä myös kallionkielekkeillä tai ihmisten tekemillä guanolavoilla.


title: Kapinsuula

text: Kapinsuula on päiväaktiivinen ja sosiaalinen merilintu. Se on yleensä hiljainen, mutta pesintäyhdyskunnissa ne päästävät meluisaa ”arrah arrah” huutoa. Aikuiset yksilöt pysyttelevät yleensä 500 kilometrin etäisyydellä pesimäsaaresta, mutta nuoret ovat liikkuvampia ja voivat pesästä lähdön jälkeen vaeltaa jopa 4 000 kilometrin päähän pohjoiseen.


title: Kapinsuula

text: Kapinsuulan pääravintoa ovat avomerellä elävät parvikalat kuten sardellit, tyynenmerensardiinit ja makrillihauet ("Scomberesox saurus"). Ne syövät myös kalastusaluksista pois heitettyjä kalastusjätteitä. Kapinsuulat saalistavat tekemällä voimakkaita syöksysukelluksia veteen 10–30 metrin korkeudesta.


title: Kapinsuula

text:
Kapinsuulien pesintäkausi on syys–huhtikuussa. Muiden suulien tapaan puolisoa hakevien kapinsuulien soidinmenoihin kuuluvat rituaaliset soidinesitykset, joiden avulla ne koettavat kiinnittää mahdollisen kumppanin huomion. Koiras perustaa itselleen reviirin, jolle se yrittää houkutella kierteleviä naaraita huudoilla, heiluttelemalla päätään ja kumarrellen. Kun kumppani on löytynyt, pari tekee yhteisen soidinnäytöksen, jossa ne "miekkailevat" nokillaan ja heiluttelevat päätään. Pariside on yleensä elinikäinen. Ennen pesinnän alkua suulaparit vahvistavat uudelleen parisidettään useilla eri soidinmenoilla. Suulapari vartioi yhdessä reviiriään ja yleensä rakentaa itselleen kumpumaisen pesän maasta, kasveista ja guanosta. Pesät ovat tavallisesti niin lähellä toisiaan, että kapinsuulat pystyvät nokkimaan pesästään viereisessä pesässä olevaa naapuriaan. Naaras munii yleensä yhden, harvoin kaksi munaa pesän keskellä olevaan painaumaan. Se voi munia myös täysin paljaalle maalle. Muna on sininen, mutta saa nopeasti päälleen ruskean guanokerroksen. Haudonta-aika on keskimäärin 44 päivää. Vastakuoriutunut poikanen on sokea ja paljas. Vanhemmat hautovat poikastakin noin kuukauden ajan, kunnes poikanen pystyy itse säätelemään ruumiinlämpöään. Poikanen painaa jo kahdeksan viikon ikäisenä enemmän kuin aikuiset. Molemmat vanhemmat käyvät kalastamassa poikaselleen ruokaa. Ne ruokkivat sitä pääasiassa anjoviksilla ja sardiineilla, jotka ne oksentavat poikaselleen kuvustaan. Vähän ennen lentokyvyn saavuttamista poikanen harjoittelee lentämistä tekemällä yhdyskunnan ulkopuolella hyppylentoja, mutta palaa pesälle ruokittavaksi. Vanhemmat lopettavat ruokinnan poikasen tultua lentokykyiseksi. Vanhempien hylkäämillä poikasilla on kuitenkin rasvakerros. Sen turvin ne selviävät jopa kymmenen vuorokautta, minkä aikana niiden täytyy oppia tarvittavat saalistustaidot saadakseen tarpeeksi ravintoa. Poikasten kuolleisuus on suurin juuri tähän aikaan.
Kapinsuula luokitellaan erittäin uhanalaiseksi lajiksi, koska sen kanta on pienentynyt nopeasti. Vuonna 1956 kapinsuulapopulaatio käsitti noin 254 000 paria. Parien määrä vuonna 1968 oli noin 249 000, vuonna 1989 noin 179 000, vuonna 2005 noin 145 000 ja vuoden 2015 arviossa enää noin 123 000.


title: Kapinsuula

text:
Syitä lajin vaarantumiseen ovat saaliskalojen liiallinen pyynti, saastuminen ja ihmisten häirintä. Ruokapula on pääsyy sille, että Namibian kolmen yhdyskunnan lintujen määrä on vähentynyt 85–98 % vuosina 1956–2006. Etelä-Afrikassa kehitys on ollut osin päinvastaista. Kapinsuulat runsastuivat kaikissa yhdyskunnissa vuosina 1956–1996. Tämä kuitenkin muuttui, kun afrikanmerikarhut hyökkäsivät joulukuussa 2005 Lamberts Bayn suulayhdyskuntaan, jonka seurauksena suulat hylkäsivät täysin aiemmin vahvan 20 000 linnun yhdyskunnan. Afrikanmerikarhut hävittivät vuosina 2003–2006 reilun enemmistön saaren suulien poikastuotannosta. Myös öljyonnettomuudet ovat vakava uhka. Vuonna 1993 tapahtuneen onnettomuuden seurauksena löydettiin noin 5 000 öljyyntynyttä kapinsuulaa. Ympäristömyrkkyjen vaikutusta kapinsuuliin tunnetaan vain niukasti. Niiden munista on löydetty muun muassa DDT Diedriiniä. Lisäksi lintujen ulosteen, guanon kerääminen lannoitteeksi saattaa ehkäistä kapinsuulien pesintää. Kapinsuulia hukkuu myös pitkiinsiimoihin.
Kaikki kapinsuulayhdyskunnat nauttivat ainakin jonkinlaista suojelua. Etelä-Afrikassa laji on lailla suojeltu. Lisäksi Malgas Island kuuluu West Coastin kansallispuistoon ja muut lajin pesämäsaaret ovat luonnonsuojelualuetta. Namibiassa olevat saaret kuuluvat kalastus- ja merivaraministeriön alaisuuteen ("Ministry of Fisheries and Marine Resources"). Kaikki kuusi saarta on myös tunnistettu Kansainvälisesti tärkeiksi lintualueiksi. Saarille pääsyä on rajoitettu, mutta Malgas Islandille järjestetään opastettuja matkoja, ja lintuja voidaan tarkkailla myös erityiseltä tarkkailuasemalta Lamberts Bayn Bird Islandilla. Kapinsuulat saatiin palaamaan Lamberts Bayhin vuoden 2006 heinäkuussa käyttämällä menestyksekkäästi luonnollisen kokoisia valesuulia houkuttimena. Elokuun keskivaiheilla saarelle oli jo asettunut lähes 10 000 kapinsuulaa. Mercury Islandilla merikarhuja on saatu hyvin torjuttua. Öljyyntyneitä lintuja on saatu kuntoon hyvällä menestyksellä.


title: Kädet ilmaan!

text: Kädet ilmaan! on MC Puhuva Pään ja Frendien vuonna 2004 julkaistu studioalbumi. Albumin kappaleesta "Kädet ilmaan" tehtiin musiikkivideo, jota esitettiin ajoittain MTV3:n TV-chat-ohjelmissa. Kyseinen kappale julkaistiin myös singlenä.


title: Kuningatar Charlotten salmi (Kanada)

text: Kuningatar Charlotten salmi (, joissain yhteyksissä myös "Queen Charlotte Strait") sijaitsee Brittiläisen Kolumbian provinssissa, Kanadassa. Salmi rajautuu pohjoisessa Hecatensalmeen, jonka raja kulkee mantereen puolella Pricesaaren eteläkärjestä Kuningatar Charlotten saariin (Haida Gwaii) kuuluvan Kunghitinsaaren eteläkärjessä sijaitsevaan Cape St James niemeen ja edelleen Vancouverinsaaren pohjoisosassa sijaitsevaan Cape Scottin niemeen ja saman saaren Cape Sutil niemestä mannermaalla sijaitsevaan Cape Caution niemeen.


title: Kuningatar Charlotten salmi (Kanada)

text: Hecaten ja Kuningatar Charlotten salmien merenpohjassa elää erittäin harvinaisia sienieläimiin kuuluvia lasisieniä. Sieniriutat on rauhoitettu ja pohjatroolaus on kielletty suuressa osaa salmea. Osa riutoista on yli 9000 vuotta vanhoja. Hecaten ja Kuningatar Charlotten salmi ovat toistaiseksi ainoat tiedossa olevat esiintymät lasisienille. Ennen kuin lasisieniä löydettiin Hecatensalmesta vuonna 1987, niiden luultiin kuolleen sukupuuttoon 30 miljoonaa vuotta sitten.


title: Kuningatar Charlotten salmi

text: Kuningatar Charlotten salmi voi viitata seuraaviin paikoihin:


title: Albert Kahn

text: Albert Kahn (3. maaliskuuta 1860 – 14. marraskuuta 1940) oli ranskalainen pankkiiri ja filantrooppi, joka kokosi vuosina 1909–1931 ainutlaatuisen, yli 72 tuhatta otosta sisältävän värivalokuvakokoelman käyttäen Lumièren kehittämää menetelmää, autochromea. Osakesijoituksilla valtavan omaisuuden kerännyt Kahn menetti varallisuutensa vuoden 1929 pörssiromahduksessa, ja hänen oli lopetettava maailman kaukaisiin kolkkiin yltänyt arkielämän tallennusprojektinsa "Les Archives de la Planète". Nykyään Kahnin kokoelma on esillä hänen kotimuseossaan Pariisin Boulogne-Billancourtissa.


title: Albert Kahn

text: Talon ympärillä olevalle neljän hehtaarin tontille Kahn otti vaikutteita eri kulttuurien puutarhoista. Näistä tunnetuin on alue, jossa sijaitsee japanilainen puutarha lampineen ja kaarisiltoineen.


title: Szwed

text: Szwed on muun muassa seuraavien henkilöiden sukunimi:


title: Verkkopallo Kansainyhteisön kisoissa 2010

text: Kansainyhteisön kisojen 2010 verkkopallo järjestettiin Thyagaraj Sports Complexissa 4.–14. lokakuuta 2010. Kilpailujen ohjelmassa oli naisten sarja.


text: Lähde: cwgdelhi2010.org


title: A24 Media

text: A24 Media on Keniassa Nairobissa toimiva yleisafrikkalainen uutistoimisto, jonka omistavat valokuvaaja Salim Amin ja Asif Sheikh.


title: A24 Media

text: Amin ja Sheikh perustivat uutistoimiston välittämään uutisia ja juttuja Afrikasta, kun perinteisten uutistoimistojen toiminta Afrikassa väheni mutta Afrikka-uutisille oli kuitenkin kysyntää. Asiakkaiden painopiste on afrikkalaiset televisioyhtiöt, mutta kiinnostusta niille on erityisesti Kiinan, Intian ja Lähi-idän maissa. Aineisto tuotetaan englanniksi. Uutistoimisto on tehnyt yhteistyötä muun muassa Al Jazeeran kanssa.


title: Operaatio Brevity

text: Operaatio Brevity oli toukokuun puolessa välissä 1941 osana Läntisen aavikon taisteluita toteutettu rajoitettu hyökkäys, jonka tarkoituksena oli iskeä heikohkoa akselivaltojen etulinjaa vastaan Libyan ja Egyptin rajalla Sollumin, Fort Capuzzon ja Bardian rajaamalla alueella. Operaation alku oli lupaava, ja se aiheutti sekaannusta akselivaltojen ylemmässä johdossa, mutta lähes kaikki saavutetut tulokset menetettiin vihollisen tekemissä vastaiskuissa. Saksan täydennysjoukkojen saapuessa alueelle operaatio keskeytettiin sen kestettyä ainoastaan reilun vuorokauden.


title: Operaatio Brevity

text: Libyaan sijoitetut Italian joukot hyökkäsivät Egyptiin syyskuussa 1940, mutta ne työnnettiin takaisin Agheilaan saakka Kansainyhteisön joukkojen aloitettua hyökkäyksensä helmikuussa 1941. Vastahyökkäyksessä tuhottiin Egyptiin tunkeutunut Italian 10. armeija.


title: Operaatio Brevity

text: Vastoin sotilaallisia periaatteita Winston Churchill halusi saavuttaa mahdollisimman monta tavoitetta yhtä aikaa. Joukkoja siirrettiin Abessinian valtaamiseksi, sekä Kreikan tukemiseksi. Joukkojen siirtäminen alueelta esti lopulta sotatoimien jatkamisen.


title: Operaatio Brevity

text: Saksa lähetti Italian tueksi Erwin Rommelin johtaman Afrikan armeijakunnan, joka työnsi huhtikuussa Kansainyhteisön joukot takaisin Egyptiin. Tämän jälkeen linjat vakiintuivat Libyan ja Egyptin rajalle, ja Libyan alueella Kainsainyhteisön hallussa oli ainoastaan Tobrukin piiritetty kaupunki.


title: Operaatio Brevity

text: Tobrukin valtaus olisi lyhentänyt Rommelin joukkojen huoltoreittiä merkittävästi, minkä vuoksi pääosa akselivaltojen joukoista oli ryhmitetty piirittämään kaupunkia ja ainoastaan rajallinen määrä joukkoja oli sijoitettu raja-alueelle.


title: Operaatio Brevity

text: Rommelin maine alkoi nimenomaan näistä taisteluista, koska hän aloitti tiedusteluhyökkäyksen muutamalla pataljoonalla italialaisten kauhuksi ja englantilaisten hämmästykseksi ja joutui keskeyttämään etenemisen huollon puutteessa, eli polttoaineen ja ammusten loppumisen takia. Ilman Tobrukin valtausta eteneminen Egyptiin ei kerta kaikkian ollut enää mahdollista.


title: Operaatio Brevity

text: Archibald Wavellin päämääränä oli vallata Tobrukin vapauttamiseksi kesäkuussa tehtävää hyökkäystä (operaatio Battleaxe) varten sopiva lähtöalue sekä kuluttaa akselivaltojen joukkoja. Tärkeimpänä vallattavana maastonkohtana pidettiin Halfayan solaa. Suunnitelman heikkoutena oli hyökkäykseen käytettävien joukkojen heikko taistelukelpoisuus täydennysten ollessa edelleen kesken.


title: Operaatio Brevity

text: Operaatio toteuttamisesta vastaisi 22. kaartinprikaati vahvennettuna 7. panssaridivisioonan joukoilla, joita olisivat 2. panssarirykmentin 29 cruiser-tankkia sekä 4. panssarirykmentin 24 jalkaväkipanssarivaunua. Yhdistyneen kuningaskunnan ilmavoimat suojaisivat joukkoja hävittäjillä sekä tukisivat hyökkäystä pommittaen vihollisen siirtymisteitä.


title: Operaatio Brevity

text: Prikaatikenraali William Gott, joka oli 22. kaartinprikaatin komentaja, johtaisi operaatiota. Hän oli kokenut komentaja ja johtanut joukkoja jo vetäytymisen aikana. Hänen suunnitelmansa mukaan joukot etenisivät kolmena osastona:


title: Operaatio Brevity

text: Rommelin keskitettyä joukkonsa Tobrukin ympärille jäi Egyptin vastaista aluetta valvomaan taisteluosasto von Herff, joka oli sijoitettu aavikkotasangolle. Osastoon kuului panssaritiedustelupataljoona 3, moottoripyöräpataljoona 15:n 2. komppania, joiden tukena oli patteri 8,8 cm:n ilmatorjuntatykkejä, 2 cm tykein varustettu jaos, kaksi 10,5 cm kevyttä haupitsia sekä PzKpffw II, PzKpfw III -panssarivaunuja ja 4,7 cm panssarintorjuntatykkejä. Rommelin raja-aluetta varmistamaan sijoittamia Italian armeijan joukkoja olivat kaksi komppaniaa 5. jalkaväkipataljoonasta, 75 millimetrin, 47 millimetrin kenttätykistöpatterit sekä 2 cm:n ilmatorjuntajaos. Lisäksi joukon tukena oli kahdellatoista 105 millimetrin tykillä varustettu 24. kenttätykistörykmentin II patteristo. Vajaa 62. jalkaväkirykmentin II pataljoona vahvennettuna 47 millimetrin ja 2 cm:n pattereilla oli ainoa yksikkö, joka puolusti Bardiaa.


title: Operaatio Brevity

text: Armeijakunta määräsi 7. toukokuuta taisteluosaston vahvennukseksi tiedustelupataljoona 33:n, joka siirtyi Bardiaan seuraavana päivänä. Tiedustelujoukkojen havaittua liittoutuneiden liikehdinnän lisääntymisen lisättiin 8.–9. toukokuuta välisenä yönä taisteluosastoon toinen pataljoona italialaisesta Trento-divisioonasta ja 9. toukokuuta vielä panssariosasto Hohmann (eli Panssarirykmentti 5:n II pataljoona) sekä moottoripyötäpataljoona 15. Lisäjoukot liittyivät taisteluosastoon 10.–11. toukokuuta ja niiden tukena oli vielä 2 cm ilmatorjuntajaos.


title: Operaatio Brevity

text: Jalkaväki ryhmittyi 13. toukokuuta 1941 lähtöasemiin, jonne panssarivaunut saapuivat 15. päivän aamuna. Kello 06.00 aloittivat maavoimien joukot ilmavoimien Hawker Hurricane hävittäjien tukemana etenemisen kolmena osastona.


title: Operaatio Brevity

text: Keskimmäisessä osastossa 22. Kaartinprikaati saavutti Halfayan solan korkeimman kohdan, jossa se kohtasi puolustukseen asettuneen Italian armeijan panssarintorjuntatykein vahvennetun Bersaglieri komppanian. Hyökkäyksessä tuhoutui seitsemän panssarivaunua, mutta 4. panssarirykmentin C komppania ja Skotlantilaiskaartin 2. pataljoonan G komppania valtasivat italialaisten aseman. Prikaatin pääosa jatkoi puolustuksen murruttua etenemistään Bir Wairin ja Musaidin väliselle tielle. Noin kello kahdeksan prikaati vastaanotti suuren saksalais-italialaisen leirin antautumisen ja ennen lounasta Bir Wair ja Musaid oli vallattu.


title: Operaatio Brevity

text: 4. panssarirykmentin A komppania ja Durhamin kevyen jalkaväkirykmentin 1. pataljoona (1DLI) jatkoivat etenemistä kohden Fort Capuzzoa. Lähellä linnoitusta oli asettunut puolustukseen 20–30 Saksan armeijan panssarivaunua, joita tuki panssarintorjuntatykistö. A komppania menetti nopeasti viisi vaunua, mutta se pakotti kuitenin vihollisen irtaantumaan. Jalkaväki kadotti kosketuksensa tukeviin tankkeihin ja 1DLI:n C komppania aloitti hyökkäyksen Fort Capuzzoa vastaan ilman panssarivaunuja. Linnoitus saatiin vallattua vasta koko pataljoonan ja sitä tukevien panssarivaunujen avulla. Iltapäivällä Skotlantilaiskaartin 2. pataljoonan komppania teki tiedustelumatkan Bardiaan. Osasto joutui konekivääriylläkköön Sollumin varuskunnan luona. Osasto tuhosi hyökkääjän menettäen yhden vaunun ja ottaen joitakin vankeja.


title: Operaatio Brevity

text: Aavikko-osasto (vasemman puoleinen) koostui 2. panssarirykmentistä sekä muista 7. panssariprikaatista kootuista joukoista. Tiedustelutietojen mukaan alueella oli jopa 30 Saksan armeijan panssaroitua ajoneuvoa, jolloin panssarirykmentti määrättiin tiedustelemaan. Pääosa alueella olleista saksalaisjoukoista oli kuitenkin jo poistunut. Panssarirykmentti löysi alueelta kolme panssarivaunua, joista yksi Panzer IV tehtiin liikuntakyvyttömäksi ja kaksi muuta vetäytyi pois. Rykmentti menetti itse yhden vaunun mekaanisten vikojen vuoksi. Hieman myöhemmin kohdattiin 15 saksalaista vaunua, joista tuhottiin yksi Pzkf III ja pakotettiin muut vetäytymään. Osasto saavutti puoleenpäivään mennessä tavoitteensa Fort Capuzzon länsipuolella. Iltapäivällä jäljellä olevat yhdeksän 2. panssarirykmentin A komppanian vaunua aloittivat tiedustelun Sidi Azeiziin.


title: Operaatio Brevity

text: Rantatietä edennyt osasto, jolla ei ollut panssaritukea, pysähtyi italialaisjoukkojen vastarintaan Halfayan solassa. Puolustus saatiin murrettua vasta Kivääriprikaatin 2. pataljoonan S komppanian, joita tuki Australian asevoimien panssarintorjuntatykistö. Etenijät saivat kaikkiaan noin 130 sotavankia.


title: Operaatio Brevity

text: Vaikka saksalaiset ja italialaiset tiesivät hyökkäyksen olevan tulossa, se siitä huolimatta onnistui yllättämään heidät. Puolustavissa joukoissa oli 15. toukokuuta havaittavissa jopa lievää sekaannusta. Etulinjasta saatujen tietojen mukaan hyökkääjillä oli jopa yli 100 panssarivaunua, joiden seurauksena tuli jatkuvia tukipyyntöjä alueella oleville ilmavoimien yksiköille.


title: Operaatio Brevity

text: Tobrukia piirittäneet joukot keskitettiin kaupungin itäreunalle estämään kaupungin piiritysrenkaan murtaminen ulkoapäin ja estämään piiritettyjen joukkojen liittyminen apuun tuleviin joukkoihin. Everstiluutnantti Hans Cramerin johdolla lähetettiin Panssarirykmentti 8:n panssaripataljoona vahvennettuna 88 millimetrin tykein varustetulla ilmatorjuntapatterilla Kampfgruppe von Herffin täydennykseksi. Seuraavana päivänä alueelle lähetettiin vielä kenraali von Esebeck joukkoineen.


title: Operaatio Brevity

text: Saksalaiset keskittivät joukkojaan liittoutuneiden keskistä hyökkäyskiilaa vastaan. Von Herff, jonka liittoutuneiden hyökkäys painoi taaksepäin, aloitti 15. toukokuuta paikallisen vastahyökkäyksen kohti Fort Capuzzoa käyttäen Panssarirykmentti 5:n toista pataljoonaa. Alueella ollut Durhamin kevyen jalkaväen 1. pataljoonan D komppania, jolla ei ollut tehokasta panssarintorjunta-aseistusta, oli lyöty. Loppu osa alueella olleesta pataljoonasta vetäytyi Musaidiin alueella olleen pölyn suojaamana. Panssaripataljoona valtasi Fort Capuzzon aiheuttaen liittoutuneille kovia tappioita ja vangiten 70 miestä.


title: Operaatio Brevity

text: Panssarirykmentti 5 havaitsi brittien panssarirykmentin 2. pataljoonan A komppanian etenemisen Sidi Azeiziin, mutta saksalaiset erehtyivät vaunujen tunnistuksessa luullen keveitä vaunuja Matildoiksi. Von Herff luuli alueella olevan kaksi vaunupataljoonaa. Saksalaisten suunnitelmana oli keskittää kaksi rykmenttiä seuraavaksi aamuksi.


title: Owens

text: Owens on muun muassa seuraavien henkilöiden sukunimi:


Pispalassa jytää – Juicen & Coitus Intin parhaita on tribuuttialbumi, joka sisältää Juice Leskinen & Coitus Int. -yhtyeen kappaleita eri tamperelaisartistien esittäminä. Albumi julkaistiin 20.10.2010.


title: Pispalassa jytää – Juicen & Coitus Intin parhaita

text: Albumilla esiintyvät Pauli Hanhiniemi, Pentti Hietanen, Pate Mustajärvi, Olli Lindholm, Erja Lyytinen, Jarkko Ahola, Harri Marstio, Heikki Salo, Heikki Silvennoinen, Mikko Siltala, Jammi Humalamäki, Johanna Debreczeni, Jani Wickholm, Mikko Alatalo, Pentti Penninkilampi, Mika Sundqvist sekä Hauli Bros.


title: Husqvarna SMR

text: Husqvarna SMR on Husqvarna Motorcyclesin valmistama kisapyörä. Kuutiot alkavat 125 cm3:sta ja maksimikuutiot ovat 660 cm3. SMR-pyörään on saatavana erilaisia keulaputkia, ohjaustankoja, tehoputkistoja ja luistokytkimiä. Husqvarna SMR on nelitahtinen.


title: Kuitula

text: Kuitula on kylä, joka sijaitsee kannaksella Suonteen ja Puulan välissä Hirvensalmella Itä-Suomen läänissä. Seututie 431 eli Joutsantie kulkee Kuitulan halki ja vie lähikyliin, joita ovat Tuukkala idässä ja Hirvenlahti lännessä. Sen etäisyys Helsingistä on 243 kilometriä. Kylän väkiluku on 20 (arvio vuodelta 2010). Lähellä on Ahti Karjalaisen kotimuseo ja vanha Kuitulan koulu. Vesistö on kalaisa ja lähellä Puulan rantaa Saari-Kuitusessa toimii Timo Kuitusen kalaravintola.


title: Hämeenmäki

text: Hämeenmäki on kylä Hirvensalmella. Myös 165 metriä korkea drumliini, jolla kylä sijaitsee, on nimeltään Hämeenmäki. Etäisyys Helsingistä on 230 km ja väkiluku noin 20 (2010). Kylä on valtakunnallisesti merkittävä rakennettu kulttuuriympäristö. Lähellä on vaelluspolku Kalkkeronkierros, joka nousee Kalkkeronvuorelle, sekä Herranmäen näköalapaikka 175 metriä merenpinnan yläpuolella. Herranmäen huippu on jonkin verran ylempänä, 181 metrissä, mutta näköala itse huipulta jää heikoksi. Tämä johtuu mäellä kasvavasta tiheästä metsästä. Näköalapaikka on muutamaa metriä alempana sijaitseva kallio, joka on jyrkän harjanteen laidalla puiden latvusten yläpuolella. Aiemmin mäen huipulla sijaitsi kolmiomittaustorni, jonka jäänteet ovat yhä nähtävissä. Tornin raunioiden ympärillä kasvaa nykyään kontortamäntyä.


title: Hämeenmäki

text: Hämeenmäen kylä sijaitsee kannaksella Vahvajärven ja kalaisan Suonteen välissä. Suonteen rannassa on kylän veneranta, Palmuranta. Kylän halki kulkee Hämeenmäentie Ripattiin (etelään) ja Tuukkalaan (pohjoiseen). Kylällä oli aiemmin myös kauppa, mutta se on sittemmin lopettanut toimintansa.


title: Georg Friedrich Treitschke

text: Georg Friedrich Treitschke (29. elokuuta 1776 Leipzig, Saksa – 4. kesäkuuta 1842 Wien, Itävalta) oli saksalainen säveltäjä, kääntäjä ja entomologi.


title: Georg Friedrich Treitschke

text: Georg Friedrich Treitschken vanhemmat olivat Daniel Friedrich ja Clara Laurentia Treitschke. Georg Friedrich Treitschke pyrki aluksi isänsä tavoin kaupalliselle alalle ja muutti Sveitsiin sitä opiskelemaan vuonna 1793. Sveitsissä Treitschke kiinnostus musiikkiin ja runouteen vahvistui ja hän ystävystyi runoilija Johann Georg Gessnerin kanssa. Vuonna 1797 Treitschke palasi Leipzigiin toimiakseen kaupallisella alalla, mutta isän kuoltua kahta vuotta myöhemmin Treitschke omistautui taiteelle. Säveltämisen ohella Treitschke toimi myös teatterien johtotehtävissä: vuosina 1811–1814 hän johti Theater an der Wieniä ja vuodesta 1814 aina kuolemaansa asti hän toimi Wienin valtionoopperan johdossa.


title: Georg Friedrich Treitschke

text: Ystävyys näyttelijän ja entomologin Ferdinand Ochsenheimerin kanssa sai Treitschken kiinnostumaan myös hyönteisten keräämisestä ja tutkimisesta. Treitschke myös kirjoitti aiheesta useita julkaisuja.


title: Georg Friedrich Treitschke

text: Treitschke meni naimisiin Wienissä vuonna 1805 tanssija Magdalena de Caron (25. toukokuuta 1788 - 24. elokuuta 1816) kanssa, jonka kanssa Treitschke eli tämän kuolemaan asti. Heille syntyi avioliitosta kaksi tytärtä ja yksi poika.


title: Hajaantuva sarja

text: Hajaantuva sarja määritellään matematiikassa äärettömänä, ei-suppenevana sarjana. Tämä tarkoittaa, ettei äärettömien lukujonojen sarjojen osasummilla ole raja-arvoa.


title: Hajaantuva sarja

text:
Sarja voi supeta vain, jos sen yksittäiset jäsenet lähestyvät nollaa. Toisin sanoen kaikki sarjat, joiden yksittäiset jäsenet eivät lähesty nollaa, hajaantuvat. Kuitenkaan eivät kaikki sellaisetkaan sarjat, joiden termit lähestyvät nollaa, suppene. Yksinkertaisin vastaesimerkki on harmoninen sarja.
Nicole Oresme todisti harmonisen sarjan hajaantumisen jo keskiajalla.


title: Hajaantuva sarja

text:
Joissakin erityistapauksista sarjoille löytyy valmiiksi ratkaistu raja-arvo. Esimerkiksi Cesàron summa yhdistää Grandin hajaantuvan sarjan
lukuarvoon ½ . Cesàron summaa käytetään sarjojen jatkuvuutta arvioidessa.


title: Hajaantuva sarja

text: Summa- eli summausmenetelmää voidaan kutsua säännölliseksi, mikäli se on yhtenevä suppenevan sarjan ehtojen kanssa. Säännöllistä summamenetelmää voidaan kutsua Abelin teoreemaksi. Alfred Tauberin kehittämiä Tauberin teoreemaa pidetään yleisesti matemaattisesti mielenkiintoisempina, mutta se soveltuu paremmin suppenevien sarjojen tutkimiseen.


title: Hajaantuva sarja

text: Mikäli suppenevien sarjojen summafunktio on lineaarinen, voidaan Hahn-Banachin teoreeman perusteella menetelmää käyttää yleisesti kaikkien sarjojen vastaavien osasummien laskemiseen. Lineaarisuuden todistamien käytännön laskuissa vaatii kuitenkin harrastuneisuutta.


title: Hajaantuva sarja

text: Hajaantuvien sarjojen matemaattinen analyysi perustuu Abelin, Cesàron ja and Borelin summien käyttöön. Hajaantuvien sarjojen summamenetelmällä on yhteys numeeriseen sekvenssin ekstrapolointiin, kvanttimekaniikassa käytettäviin paikkariippumattomaan kartoitukseen sekä Fourier-analyysissä käytettävään Banachin algebraan.


title: Hajaantuva sarja

text:
Summamenetelmät keskittyvät yleensä sarjan osasummaan sekvenssiin. Mikäli tämä sekvenssi ei suppene, voidaan sekvenssiä laajentaa ja tämän uuden alueen keskiarvoa voidaan usein käyttää sarjan summan arvioimiseen raja-arvon sijasta. Eli voidaan tutkia sekvenssiä s, ja Mikäli kyseessä on suppeneva alue, se lähestyy raja-arvoa a.
Summamenetelmä (A) voidaan nähdä sekvenssien osasummien ja niiden arvojen funktiona. Vastaavasti sarjojen summamenetelmässä kyseiset lukuarvot liittyvät vastaaviin sarjoihin. Seuraavien ehtojen täyttyessä raja-arvojen ja summien arviointi onnistuu:


title: Hajaantuva sarja

text: Esimerkiksi Borelin summassa kolmas ehto ei ole lähtöoletuksena.


title: Hajaantuva sarja

text: Kahden eri summausmenetelmän A ja B toivottava ominaisuus on jatkuvuus. A ja B ovat jatkuvia, mikäli jokaisella tutkitulla sekvenssillä s molempien arvot ovat samat eli A(s) = B(s). Summausmenetelmien vahvuuksia voidaan vertailla: Vahvempana pidetään sitä, joka soveltuu useamman sarjan summien laskemiseen.


title: Hajaantuva sarja

text: Vaikka summamenetelmä olisi epäsäännöllinen ja epälineaarisia, se voi silti olla vahva ja omata käytännön sovellutuksia. Tällaisista esimerkki on Padén approksimointi.


title: Hajaantuva sarja

text: Monia hajaantuvia sarjoja voidaan summata ottamalla aksioomiksi säännöllisyys, lineaarisuus ja vakaus. Esimerkkinä geometrisen sarjan arviointi (aina, kun ),


title: Hajaantuva sarja

text: kun "r" on yhtä suurempi reaaliluku osasummat kasvavat rajatta ja keskiarvomenetelmät lähenevät ääretöntä.


title: Hajaantuva sarja

text: Olkoon "p" positiivisterminen lukujono, joka alkaa "p":sta. Oletetaan myös, että


title: Hajaantuva sarja

text:
Käyttämällä painotettua keskiarvoa saamme muokattua lukujonon
jossa ("n":n lähestyessä ääretöntä) tn raja-arvoa kutsutaan Nörlundin keskiarvoksi, N("s").
Nörlundin keskiarvo on säännöllinen, lineaarinen ja vakaa. Huomioitavaa on, että kaksi satunnaisesti valittua Nörlundin keskiarvoa ovat yhtäpitäviä. Merkittävimpiä Nörlundin keskiarvoista ovat Cesàron summat. Kun lukujono "p" määritellään
on Cesàron summan määritelmä Cesàron summat ovat Nörlundin keskiarvoja, mikäli . Säännöllisistä, lineaarisista, vakiosta sekä yhtäpitävistä summista C on tavallinen yhteenlasku ja C taas Cesàron summakaava. Cesàron summista on mainittava, että mikäli , niin C on C vahvempi.


title: Hajaantuva sarja

text: Olkoon λ = {λ, λ, λ, ...} kohti ääretöntä kasvava lukujono ja. osassummat muodostavat jonon "s". Oletetaan, että


title: Hajaantuva sarja

text: suppenee kaikilla reaaliluvuilla x. Abelin keskiarvo määritellään tällöin


title: Hajaantuva sarja

text:
Tällaiset sarjat tunnetaan yleisemmin Dirichlet'n sarjoina, joita sovelletaan fysiikassa.
Abelin keskiarvot ovat säännöllisiä, lineaarisia ja vakioita, mutta eivät aina yhtäpitäviä eri λ:n arvoilla. Niistä osaa voidaan hyödyntää yhteenlaskumenetelmissä.


title: Hajaantuva sarja

text: Abelin yhteenlaskukaava saadaan, kun , λn = n. Kaava on


title: Hajaantuva sarja

text: missä "z" = exp(−"x"). X:n lähestyessä nollaa positiivilta puolelta f(x) raja-arvo lähestyy potenssisarjan ƒ("z") raja-arvoa, kun z lähestyy yhtä positiivisten reaalilukujen kautta. Tällöin Abelin summa A(s) määritellään


title: Hajaantuva sarja

text: Abelin summa on säännöllinen, lineaarinen, stabiili sekä yhtäpitävä Cesàron yhteenlaskukaavan kanssa. Abelin kaavasta tekee käyttökelpoisemman se, että : voidaan myöhemmin määritellä halutuksi.


title: Hajaantuva sarja

text: Jos , niin alaindeksien lähtiessä yhdestä saadaan


title: Hajaantuva sarja

text: Silloin "L"("s"), Lindelöfin summa (Volkov 2001), on ƒ("x"):n raja-arvo, kun "x" lähestyy nollaa. Lindelöfin summa soveltuu potenssisarjojen summan laskemiseen kompleksianalyysin alaan kuuluvassa Mittag-Lefflerin tähdessä.


title: Uhlenbeck

text: Uhlenbeck on muun muassa seuraavien henkilöiden sukunimi:


title: Anturamaa

text: Anturamaa (myös ortsteen, ortmaa, palsi) on maan pinnan alapuolella sijaitseva kova maakerros. Maarakeet ovat iskostuneet siinä yhteen vesiliukoisten humusaineiden ja rautayhdisteiden vaikutuksesta. Suomessa anturamaata on hiekka- ja soramailla, mutta se on melko harvinaista. Pääasiassa sitä on soiden välisillä kangaskynnyksillä. Anturamaa ei siten juuri haittaa metsänkasvua, vaan saattaa osaltaan parantaa kuivien kangasmaiden kosteusoloja. Luoteis-Saksassa ja Tanskan nummilla anturamaa haittaa metsien kasvua. Siellä sitä on murennettu syväkynnöllä, sillä kynnöksen pinnalla anturamaa rapautuu nopeasti.


title: Kesä Monikan kanssa

text: Kesä Monikan kanssa () on Ingmar Bergmanin elokuva vuodelta 1953. Se perustuu Per Anders Fogelströmin nuortenromaaniin "Sommaren med Monika" (1951).


title: Kesä Monikan kanssa

text: Harry ja Monika ovat töissä varastoissa, jotka ovat lähietäisyydellä toisistaan. He tapaavat kahvitauolla ja aloittavat seurustelun, mistä Monikan entinen poikaystävä Lelle ei pidä. Hän seuraa Monikaa saattavaa Harrya ja näiden erottua lyö Harrya.


title: Kesä Monikan kanssa

text: Monikan ja isän välille tulee riita, jolloin Monika poistuu kotoa ja pyytää päästä Harryn luokse. Harry vie hänet kuitenkin isän veneelle, jossa he yöpyvät. Harry myöhästyy töistä ja saa torut, joita hän ei niele. Myös Monika on irtisanoutunut töistä, ja nyt he ovat vapaita lähtemään pois kaupungista. Paikalle saapuu Lelle, mutta yhdessä he onnistuvat torjumaan paratiisiin tulleen tunkeilijan, mitä juhlitaan.


title: Kesä Monikan kanssa

text: Kesän käännyttyä loppuun Monika odottaa lasta, ja ruoan hankkimiseksi he turvautuvat varkauksiin. Lopulta heidän on palattava kaupunkiin. Täti järjestää heidät vihille ennen lapsen syntymää, ja he aloittavat yhteiselämän: Harry käy töissä ja opiskelee, Monika keskittyy lapsen hoitamiseen. Monika kuitenkin kyllästyy äidinrooliin, ja Harry jää yksin tyttären kanssa.


title: Pieni-Diomede

text: Pieni-Diomede () on Yhdysvaltojen Alaskan osavaltioon kuuluva saari. Se on toinen Diomedesaarista, jotka sijaitsevat keskellä Beringinsalmea Alaskan ja Siperian välissä. Pieni-Diomede sijaitsee noin neljän kilometrin päässä itään Venäjälle kuuluvasta Ison-Diomeden saaresta. Saarten välissä kulkee kansainvälinen päivämääräraja. Pieni-Diomeden saaren asukasluku on noin 170, joista suurin osa asuu saaren ainoassa kaupungissa, Diomedessä. Saaren pinta-ala on noin 7,3 neliökilometriä.


title: Yaghanin kieli

text: Yaghanin kieli on Chilen eteläosien saarissa asuvien yaghanien puhuma kieli. Kielellä oli vuoden 2003 tietojen mukaan enää yksi puhuja, Cristina Calderón, joka asui Beaglensalmen laivastotukikohdassa Navarinon saarella. Kielestä on olemassa useita sanakirjoja ja nauhoituksia puhutusta kielestä. Myös Raamattu on käännetty kielelle. Yaghanin kieli on isolaattikieli, eli sitä ei ole pystytty sijoittamaan mihinkään kielikuntaan. Sillä on kuitenkin samankaltaisuuksia qawasqarin kielen kanssa. Aiemmin kielellä oli myös viisi erilaista murretta.


title: Ägläjärvi (kylä)

text: Ägläjärvi oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Ägläjärven alue rajoittui lähes joka suunnalta naapurikuntaan Suojärveen ja muuhun Korpiselkään Ägläjärvi yhdistyi vain kapealta alueelta lännessä. Ägläjärven kyläkeskus sijaitsi Ägläjärven itärannalla Korpiselän kirkonkylästä Suojärvelle johtavan maantien varrella, josta Ägläjärven kohdalla erkani pohjoiseen Yläjärvelle vievä kylätie. Matkaa Korpiselän kirkonkylään oli linnuntietä noin 45 kilometriä ja Suojärven ortodoksiseen kirkonkylään noin 30 kilometriä.


title: Ägläjärvi (kylä)

text: Ägläjärvellä sijaitsi Korpiselän ortodoksisen seurakunnan toinen kirkko ja tsasouna. Ägläjärven kirkko oli puurakenteinen ja pyhitetty apostolien Pietarin ja Paavalin muistolle. Kirkko oli rakennettu alun perin vuonna 1789 Korpiselän kirkonkylään, mutta siirrettiin Ägläjärvelle vuonna 1903, kun kirkonkylään valmistui uusi kirkko. Ägläjärvellä oli myös hautausmaa. Ägläjärven kansakoulu aloitti toimintansa vuonna 1898.


title: Ägläjärvi (kylä)

text: Ägläjärven maamiesseura perustettiin vuonna 1922. Seurojentalo valmistui vuonna 1927 talkootyön, lahjoitusten ja lainan turvin. Ägläjärvi evakuoitiin heti talvisodan alussa 1939 ja kun kyläläiset pääsivät palaamaan koteihinsa jatkosodan takaisinvaltauksen jälkeen 1941, todettiin seurantalon tuhoutuneen. Ägläjärvellä toimivat myös urheiluseura "Ägläjärven Jehu" ja vuonna 1918 perustettu Korpiselän suojeluskunnan kyläosasto, joka vuosina 1924–1937 oli liittyneenä Suojärven suojeluskuntaan.


title: Ägläjärvi (kylä)

text: Vanhin kirjallinen tieto Ägläjärvestä on vuodelta 1500 olevasta Novgorodin Vatjan viidenneksen verokirjassa, jolloin Ägläjärven kylässä mainitaan olleen kolme taloa. Kylä kasvoi 1500-luvun aikana ja 1580-luvulla Ruotsin miehitysvallan aikaisessa verokirjassa mainitaan Ägläjärven taloluvuksi 12. Stolbovan rauhassa vuonna 1617 Ägläjärvi siirtyi Käkisalmen läänin mukana Ruotsille, jonka harjoittama verotus ja luterilaistaminen aiheuttivat Käkisalmen läänin alueelta pakolaisvirran Venäjän puolelle asuttamaan siellä sodan aikana autioituneita kyliä. Ägläjärveltä tähän pakolaisjoukkoon mainitaan liittyneen 26 asukasta. Poismuuton myötä Ägläjärven taloluku kääntyi laskuun, ollen vuosien 1618 ja 1631 maakirjoissa kahdeksan. Vuoden 1651 tietojen mukaan kylän taloluku oli kasvanut yhdellä. Vuonna 1657 alkoi Ruptuurisota, jossa Venäjä yritti vallata Käkisalmen läänin takaisin, mutta epäonnistui ja lisää asukkaita pakeni Venäjälle. Vuoteen 1581 mennessä Ägläjärveltä oli hävinnyt kolme taloa. Suuressa Pohjan sodassa Venäjä valloitti alueen ja Uudenkaupungin rauhassa vuonna 1721 Korpiselän alue siirtyi Venäjälle. Venäjän vuoden 1764 tiedoissa mainitaan Ägläjärveltä seitsemän numeroitua kantataloa, mutta viljelmiä oli kuitenkin yksi enemmän. Uudisasutus lisääntyi siten että vuonna 1764 mainitaan kylässä olleen edelleen seitsemän kantatilaa, mutta ruokakuntia oli 14. Uudisasutus levisi kyläkeskustan ulkopuolelle Konnunselkään, Pojasvaaraan, Yläjärvelle ja Kitilänselkään.


title: Ägläjärvi (kylä)

text: Venäjän vallan aikana ägläjärveläisistäkin tuli lahjoitusmaatalonpoikia, kun koko laaja Suojärvi, johon Korpiselän aluekin kuului, lahjoitettiin venäläiselle aatelissuvulle. Vuonna 1812 Vanha-Suomi ja Korpiselkä sen mukana liitettiin Suomen suuriruhtinaskuntaan. Suomen valtio lunasti korpiselkäläisten tilat vuonna 1880, jonka jälkeen heistä tuli kruunun vuokralaisia eli lampuoteja ja vasta vuonna 1922 lampuodit saivat tilansa omikseen. Isojako Ägläjärvellä suoritettiin vuoden 1890 tienoilla ja osakkaita jakokunnassa oli 35. Isojaossa tilat saivat verolukunsa mukaisen määrän metsää ja loput jäivät valtionmetsäksi. Isojaon myötä Ägläjärvelle muodostettiin 38 kantatilaa. Kyläkeskustasta siirrettiin taloja Väistönselkään, Ojaselkään, Korkeaanselkään, Latšuperkinselkään, Konnunselkään ja Jurvanniemeen. Konnunselän jo aiemmin asutetulta alueelta siirryttiin Kuusselkään ja Suureenselkään sekä Yläjärveltä Hamanvaaraan ja Tuomivaaraan. Siirtyjät raivasivat uudet pellot ja heidän vanhat peltonsa siirtyivät paikalleen jääneille taloille, jonka vuoksi kylän pieni peltoala kasvoi.


title: Ägläjärvi (kylä)

text: Talvisodassa Ägläjärven siviilit evakuoitiin vasta sodan sytyttyä osin sekasortoisessa tilassa. Suomalaiset joukot onnistuivat kuitenkin pysäyttämään neuvostoliittolaisten etenemisen Tolvajärven–Ägläjärven taisteluissa Tolvajärvelle, jonka jälkeen neuvostojoukot joutuivat perääntymään. Suomalaiset valtasivat Ägläjärven kylän takaisin 22. joulukuuta 1939, jonka jälkeen neuvostojoukot työnnettiin edelleen itäänpäin Aittojoelle. Rauhanteossa Ägläjärvi oli kuitenkin luovutettava. Jatkosodassa Ägläjärvi vallattiin takaisin 1941 ja asukkaat pääsivät jälleenrakentamaan kotejaan, mutta uusi evakuointi oli edessä vuonna 1944, kun Suomi vetäytyi alueelta.


title: Heikinmessu

text: Heikinmessut olivat Suomen suojeluspyhimyksen Pyhän Henrikin kunniaksi pidettyjä kirkkojuhlia, joiden vietto alkoi 1200- ja 1300-luvun vaihteessa. Juhlia oli vuosittain kaksi. Pyhimyksen kuolinpäivänä 20. tammikuuta vietettiin "talvi-Heikkiä". Skandinaviassa juhlapäivä oli 19. tammikuuta, johon Suomessakin myöhemmin siirryttiin ja joka nykyäänkin on Heikin ja Henrikin nimipäivä. "Kesä-Heikki" oli Pyhän Henrikin luiden Turkuun siirtämisen eli translaation muistopäivä 18. kesäkuuta.


title: Heikinmessu

text: Suurimmat juhlat vietettiin Turussa ja pienempiä kautta maan. Pyhiinvaelluskohteina olivat kuolinpaikka Köyliönjärven Kirkkosaari ja aiempi hautapaikka eli Nousiaisten kirkko. Heikinmessuja on vietetty myös Pohjoismaissa, Saksassa ja Englannissa, joka oli Pyhän Henrikin synnyinmaa.


title: Heikinmessu

text: Jo varhain järjestettiin Turussa juhlapäivinä markkinat. Talvella niihin liittyi heikinmarkkinat (pidettiinhän ne Heikin päivänä) ja kesällä tuohimarkkinat. Tuohimarkkinoita pidettiin vielä 1900-luvun alussa. Turun, Nousiaisen ja Köyliön yhdisti aikoinaan kesällä käytössä ollut kesätie, jota pyhiinvaeltajat ja kauppamiehet käyttivät. Tähän niin kutsuttuun Sant Henrikin tiehen liittyi ympäröiviltä seuduilta tulevia muita teitä.


title: Heikinmessu

text: Turun lisäksi toinen merkittävä Heikinmessujen aikainen kokoontumispaikka oli Kokemäen Ylistaron kylässä sijaitseva Pyhän Henrikin saarnahuone ympäristöineen. Perimätiedon mukaan piispa vietti rakennuksessa viimeisen yönsä ennen Köyliönjärven jäällä tapahtunutta surmaansa. Saarnahuoneesta tuli myöhemmin merkittävä pyhiinvaelluspaikka, jossa Heikinmessujen aikaan järjestettiin lisäksi kärjäjiä ja markkinoita.


title: Antti Vihinen

text:
Antti Vihinen (s. 11. toukokuuta 1961 Tampere) on Hämeessä vaikuttava kulttuurialan hallintomies, joka toimii Hämeenlinnan kaupungin juhlavuosien koordinaattorina.
Koulutukseltaan Vihinen on tohtori musiikkitieteen alalta. Hänen väitöskirjansa vuodelta 2000 käsitteli Theodor Adornon Sibelius-kritiikin poliittisia motiiveja. Väitöskirjan hyväksymisprosessi herätti Suomessa laajaa keskustelua, kun vastaväittäjä Tomi Mäkelä ei puoltanut sen hyväksymistä, vaikka antoi ymmärtää toisin väitöstilaisuudessa. Lopulta väitöskirja päästettiin läpi alimmalla mahdollisella arvosanalla. Vihinen on julkaissut myös musiikin historiaa ja politiikkaa sivuavia essee- ja pakinakokoelmia.


title: Antti Vihinen

text: Vihinen työskenteli Lahden Sibeliustalon toimitusjohtajana 1999–2010. Hän erosi Sibeliustalon johdosta ja ilmoitti syyksi kaupungin johdon kanssa syntyneet linjaerimielisyydet. Hänen mukaansa kaupungin linja on ”akselilla Hollola–Nastola, minä haluaisin, että suunta olisi Eurooppa ja enemmänkin akselilla Pariisi–Frankfurt–Moskova”.


title: Antti Vihinen

text: Vuosina 2010–2013 hän työskenteli professorina Saksassa Karlsruhen kansainvälisessä ammattikorkeakoulussa Karlshochschulessa opetusalanaan kansainvälinen matkailuala, tapahtumatuottaminen, kulttuurihallinto ja kaupunkien vetovoimatekijät.


title: Antti Vihinen

text: Vuosina 1981-1983 sekä vuodesta 2012 Vihinen on toiminut myös Sidi & Hermottomat manserock-yhtyeessä kosketinsoittajana.


title: Antti Vihinen

text: Sidi & Hermottomat on julkaissut kolme levyä; 1981 "Vieraana älyn valtakunnassa", 1982 "Runoja rauniolille" ja 2015 "Näkyviin". Vihinen on toiminut yhtyeen säveltäjänä ja sanoittajana lähes kaikissa kappaleissa.


title: Antti Vihinen

text:
Vihinen on Hämeenlinnan kaupungin juhlavuosien 2015-2017 koordinaattori syyskuusta 2014 alkaen. Tätä ennen hän toimi kaupungilla Hämeen linnan alueen kehittämishankkeen projektipäällikkönä.
Sidi &Hermottomat kotisivut


title: Lähteenkorva

text: Lähteenkorva on suomalainen sukunimi.


title: Orasmaa

text: Orasmaa on suomalainen ja virolainen sukunimi, joka on muun muassa seuraavilla henkilöillä:


title: Stéphane Veilleux

text: Stéphane Veilleux (16. marraskuuta 1981 Saint-Georges, Quebec) on kanadalainen jääkiekkoilija, pelipaikaltaan laitahyökkääjä. Hänen nykyinen seuransa on Asia League Ice Hockeyssa pelaava japanilaisseura Oji Eagles.


title: Stéphane Veilleux

text: Veilleux pelasi juniorina QMJHL-sarjan Victoriaville Tigresissa, jossa hän viipyi kaksi kautta. Tämän jälkeen hän siirtyi saman sarjan Val-d'Or Foreursiin, jossa hän teki kaudella 2000–2001 68 ottelussa tehot 48+67=115. Minnesota Wild varasi Veilleuxin kolmannella kierroksella 93. pelaajana vuoden .


title: Stéphane Veilleux

text: Kaudeksi 2001–2002 Veilleux siirtyi Wildin organisaatioon, mutta hän joutui pelaamaan ensimmäisen kauden AHL-farmisarjassa Houston Aerosissa. Hän pelasi kaudella 2002–2003 38 ottelua NHL:ssä tehoin 3+2=5. Työsulkukauden 2004–2005 Veilleux vietti Aerosissa tehden 59 ottelussa tehot 15+24=39. Seuraavat kaksi kautta hän pelasi Wildissä tehden kummallakin 18 tehopistettä.


title: Stéphane Veilleux

text: Kausi 2008–2009 jäi Veilleux’n viimeiseksi kaudeksi Minnesota Wildissä, vaikka hän teki piste-ennätyksensä 13+10=23 tehopistettä. Heinäkuussa 2009 Veilleux teki yhden vuoden sopimuksen Tampa Bay Lightningin kanssa. Hän teki Tampassa pelimääräänsä suhteutettuna huonoimmat tehonsa (3+6=9) koko urallaan.


title: Stéphane Veilleux

text: Lokakuussa 2010 Veilleux siirtyi yksivuotisella sopimuksella SM-liigassa pelaavaan Espoon Bluesiin. Veilleux debytoi SM-liigassa HPK:ta vastaan lokakuussa ja sai tililleen yhden syöttöpisteen ja valinnan tähdistökentälliseen. Veilleuxin sopimus Bluesin kanssa kuitenkin purettiin 21. tammikuuta 2011. Veilleux kerkesi pelata 25 ottelua tehoin 1+6=7. Mutta melkein heti Bluesista lähtemisen jälkeen Veilleux siirtyi Sveitsin pääsarjassa pelaavaan HC Ambrì-Piottaan, jossa pelasi kauden loppuun ja edusti joukkuetta myös Sveitsin pääsarjan karsinnoissa.


title: Stéphane Veilleux

text: Kaudeksi 2011–2012 Veilleux palasi Pohjois-Amerikkaan, kun hän teki kaksisuuntaisen vuoden sopimuksen New Jersey Devilsin kanssa.


title: Stéphane Veilleux

text: Helmikuussa 2012 Veilleux siirtyi suuressa pelaajakaupassa New Jersey Devilsistä takaisin Minnesota Wildiin. Samalla Devilsistä Wildiin matkasivat Nick Palmieri sekä Kurtis Foster, joka Veilleux’n tavoin on pelannut aiemminkin Wildin organisaatiossa. Vaihdossa Devils sai Wildista Marek Židlickýn.


title: Stéphane Veilleux

text: Veilleux on puolustava pelaaja, jolta löytyy fyysisyyttä. Hän pystyy pelaamaan keskellä tai laidassa. Veilleux pelasi NHL-urallaan kolmos- neloskentässä kahden suunnan pelaajana.


title: Autochrome

text: Autochrome oli varhainen värivalokuvausmenetelmä, jonka kehittivät Lumièren veljekset 1900-luvun alussa. Autochrome hallitsi värivalokuvausmarkkinoita kolme vuosikymmentä.


title: Autochrome

text: Menetelmä patentoitiin 1903 ja esiteltiin Ranskan tiedeakatemialle 30. toukokuuta 1904. Vaikka tätä aiemminkin oli onnistuttu kehittämään aitoja värivalokuvia, oli Autochrome ensimmäinen helppokäyttöinen tapa tallentaa kuvauskohteen värit ilman taiteilijan kättä. Patentista kesti kuitenkin vielä neljä vuotta, ennen kuin menetelmä oli valmis massatuotantoon vuonna 1907. 10. kesäkuuta 1907 aikakauslehti "L'Illustrationin" pääkonttorissa pidettiin Autochromen viralliset vihkiäiset, joissa oli 600 vierasta.


title: Autochrome

text: Lumièren keksinnöstä tuli hyvin suosittu, vaikka kuvaaminen sillä oli kallista ja valotusajat kymmeniä kertoja pidempiä kuin mustavalkoisissa kuvissa. Vuonna 1913 Lumière valmisti kuusi tuhatta Autochrome-laattaa päivässä. Ajoittain kysyntä ylitti valmistuskapasiteetin ja Ranskan ulkopuolella tuotteesta pyydettiin ylihintaa.


title: Autochrome

text: Kodakin vuonna 1936 kehittämä värifilmi (Kodachrome) merkitsi lopun alkua Autochromelle, ja menetelmä jäi vähitellen pois käytöstä siitäkin huolimatta, että lasilevyn ohella kehitettiin Autochrome-prosessia käyttävä filmi (Filmcolor, 1932) ja rullafilmi (Lumicolor, 1934). Viimeistään 1950-luvulle tultaessa Lumièren additiivinen värimenetelmä oli jo hävinnyt olemasta.


title: Autochrome

text: Autochromessa käytettiin lasilevyä, joka oli käsitelty värjätyllä perunatärkkelyksellä siten, että se oli herkkä kolmelle päävärille (punainen, vihreä, sininen). Violetit, oranssinpunaiset ja vihertävät hiukkaset, halkaisijaltaan 12–16 nm, toimivat valoa läpäisevinä suotimina. Kun levyä tarkasteltiin valoa vasten erityisellä laitteella, "diaskoopilla", sen pinta näkyi värillisenä mosaiikkina. Autochrome-menetelmä tuotti lasilevylle suorapositiivin, eräänlaisen dian, joka oli ainutkertainen, sillä järjestelmä ei tuntenut negatiivia. Keino- tai luonnonvalossa tarkastelun lisäksi oli yleistä, että kuva heijastettiin kankaalle. Autochrome-valokuvalevyn tavanomaisin koko oli 9 cm x 12 cm, joka sopi erityisesti projektorikäyttöön.


title: Autochrome

text: Autochrome-aihion valmistus oli työläs prosessi. Lyonissa sijainneessa tehtaassa perunatärkkelys eriteltiin elutriaatiolla raekoon mukaan ja värjättiin. Värjätyt hiukkaset siroteltiin tahmealla vernissalla käsitellylle lasilevylle. Rakeiden välit tiivistettiin hiilitomulla, minkä jälkeen levyä puristettiin suurella voimalla (5 kg/cm²) suodinkerroksen ohentamiseksi ja herkkyyden parantamiseksi. Lopuksi levy pinnoitettiin valonherkällä pankromaattisella emulsiolla, joka oli sama kuin mustavalkokuvissa käytetty. Valmis Autochrome-levy paketoitiin neljän laatikoihin. Kuvauksessa voitiin käyttää tavallista kameraa, mutta kuvaajan oli muistettava asettaa lasilevyn käsittelemätön puoli kohti objektiivia, jotta valo siivilöityisi suodinkerroksen läpi ennen emulsiokerrosta.


title: Autochrome

text: Autochromen värimaailmaa ja kuvan rakennetta on verrattu pointillismiin, kuten Georges Seurat'n taiteeseen. Menetelmä tuotti eteerisen, ruskaisen vaikutelman. Pitkä valotus houkutteli kuvaajan ulkoilmaan, jossa mahdollisuus vangita luonnon ja kasvillisuuden värejä kiehtoi kuvaajia amatööreistä ammattilaisiin. Autochromella kuvattiin muotokuvien lisäksi asetelmia, puutarhojen kukkaloistoa ja maisemia.


title: Autochrome

text: Autochrome avasi nopeasti ennen saavuttamattomat kulttuurit, sillä lehdet ja liikemiehet lähettivät kuvaajia kaukomaille. Ranskalainen "L'Illustration" julkaisi neljä Leon Gimpelin ottamaa Autochromea sivuillaan 15. kesäkuuta 1907, ja yhdysvaltalainen "The Century" seurasi perässä tammikuussa 1908. "National Geographic" -aikakauslehti liittyi joukkoon heinäkuun numerossaan vuonna 1914. Ranskalainen pankkiiri Albert Kahn perusti säätiön, jonka tavoitteena oli lujittaa rauhaa tuomalla vieraat kansat ja kulttuurit kosketukseen keskenään kuvaamalla arkielämää Autochromen kaikissa väreissä. Autochrome yleistyi juuri suuren murroksen alla, kun Itävalta-Unkari ja Ottomaanien imperiumi sortuivat I maailmansodassa.


title: Autochrome

text: Suomessa Autochrome -värivalokuvausmenetelmää käyttivät mm. Wladimir Schohin sekä Eino Antero Bergius.


title: Saksan 21. panssaridivisioona

text: 21. panssaridivisioona oli Saksan panssaridivisioona, joka palveli toisessa maailmansodassa. Yhytmä tunnetaan parhaiten osallisuudestaan Läntisen aavikon ja Tunisian taisteluihin 1941-1943, jolloin se oli toinen Saksan Afrikan armeijakunnan panssaridivisioonista.


title: Saksan 21. panssaridivisioona

text: Yhtymä perustettiin täydentämällä syyskuuhun 1941 mennessä 5. Kevyt divisioona panssaridivisioonaksi. Panssaridivisioonaksi muodostunut yhtymä nimettiin 21. panssaridivisioonaksi.


title: Saksan 21. panssaridivisioona

text: Saksan Afrikan armeijakunnan täydennystilanne parani vuoden 1942 alkuun mennessä, kun Maltan jatkuvat pommitukset estivät saarilinnoituksen käyttämisen laivaston ja ilmavoimien tukikohtana eikä häiriöitä meriliikenteelle Italian ja Pohjois-Afrikan välillä ollut.


title: Saksan 21. panssaridivisioona

text: Brittien aloittama hyökkäys saksalaisten työntämiseksi Tripoliin lyötiin takaisin vastahyökkäyksellä, jota jatkettiin rintamahyökkäyksenä. Liittoutuneiden joukot lyötiin taaksepäin niin, että Derna vallattiin 3. helmikuuta ja Gazala 5. kesäkuuta. 20.-21. kesäkuuta käytyjen kovien taisteluiden jälkeen valtasivat 21. panssaridivisioona, 90. kevyt divisioona ja 15. panssaridivisioona läpäisivät liittoutuneiden linjat ja valtasivat Tobrukin saaden lähes 35000 sotavankia.


title: Saksan 21. panssaridivisioona

text: Britit valmistelivat 26. kesäkuuta uuden puolustuslinjan Mersa Matruhiin, mutta 21. panssaridivisioona puskurina käyttäen Rommel mursi linjan ja pakotti britit perääntymään el Alameiniin. Brittien kova vastarinta 3. heinäkuuta esti Rommelin joukkojen etenemisen. Alam el Halfan taistelussa sai 21. panssaridivisioonan komentaja surmansa.


title: Saksan 21. panssaridivisioona

text: Britit aloittivat vastahyökkäyksensä 23. lokakuuta, jolloin el Alameinin toinen taistelu alkoi. Taistelun kuluessa 21. panssaridivisioona supistui niin että sillä oli 7. marraskuuta ainoastaan neljä panssarivaunua. Vetäydyttäessä Tunisiaan yhtymän toimi lähinnä varmistusosastona.


title: Saksan 21. panssaridivisioona

text: Tunisiassa yhtymä lakkasi olemasta ja sen jäljellä olevat osat hajautettiin taisteluryhmiin Pfeiffer ja Gruen, jotka myöhemmin nimettiin uudelleen taisteluryhmä Stenkhoffiksi ja Schuetteksi.


title: Saksan 21. panssaridivisioona

text: Divisioonan jäljellä olevat osat antautuivat 13. toukokuuta 1943 kenraalimajuri von Hulsenin kanssa.


title: Saksan 21. panssaridivisioona

text: Divisioona perustettiin uudelleen 15. heinäkuuta 1943 Ranskassa, jossa se oli varuskuntajoukkoina liittoutuneiden tekemään Normandian maihinnousuun saakka.


title: Svetlopoljansk

text: Svetlopoljansk () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 12 kilometriä Kirsin kaupungista koilliseen. Taajaman kautta kulkee Jarin ja Lesnoin välinen rautatie. Asukkaita on 2 900 henkeä (vuonna 2010).


title: Svetlopoljansk

text: Paikkakunta on saanut alkunsa vuonna 1964 aletusta turvesuon hyödyntämisestä. Turpeentuotantoyrityksen yhteyteen syntynyt Dymnojen asutus sai nykyisen nimensä vuonna 1970 ja vuonna 1982 siitä tuli kaupunkimainen taajama. Svetlopoljanskin kaupunkikuntaan kuuluu myös Fosforitnajan asemataajama.


title: Svetlopoljansk

text: Nykyään turpeen tuotantoa harjoittaa Vjatkatorf-niminen yritys. Lähistöllä sijaitsee myös äskettäin avattu puunjalostuslaitos.


title: Lesnoi (Kirovin alue)

text: Lesnoi () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 95 kilometriä Kirsin kaupungista pohjoiseen. Taajamassa on Kirovin ja Permin väliseltä rautatieltä Jarissa haarautuvan sivuradan pääteasema Lesnaja. Asukkaita on 6 400 henkeä (vuonna 2010).


title: Lesnoi (Kirovin alue)

text: Paikkakunta on perustettu Gulag-järjestelmään kuuluneen Vjatlagin vankileirihallinnon keskukseksi. Vuonna 1939 Lesnajan aseman yhteyteen alettiin rakentaa Sotsgorodokin asutusta, joka sai nykyisen nimensä vuonna 1944. Vuonna 1957 Lesnoille annettiin kaupunkimaisen taajaman status. Nykyään siellä toimii vankilahallinto, jonka alaisuudessa on useita erillisiä vankileirejä. Vangit työskentelevät metsä- ja maataloustöissä.


title: Lesnoi (Kirovin alue)

text: Aikaisemmin Lesnoissa oli Komin tasavaltaan ja Permin aluepiiriin ulottuneen, vankilahallinnon alaisuudessa toimineen rautatieverkoston keskusasema. Lakkautetun rautatien varrella Permin aluepiirin Gainyn piirissä sijaitsevat taajamat kuuluvat yhä hallinnollisesti Lesnoin kaupunkikuntaan.


title: Rudnitšnyi

text: Rudnitšnyi () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 39 kilometriä Kirsin kaupungista pohjoiseen. Taajaman kautta kulkee Jarin ja Lesnoin välinen rautatie (Verhnekamskajan asema). Asukkaita on 5 000 henkeä (vuonna 2010).


title: Rudnitšnyi

text: Paikkakunta on saanut alkunsa vuonna 1915 perustetusta fosforiittikaivoksesta. Vuonna 1934 kaivoksen yhteyteen rakennettiin seudulle karkotettujen kulakkien asutus ja vuonna 1937 siitä tuli Vjatlagina tunnetun vankileirihallinnon väliaikainen keskus. Myöhemmin hallinto siirrettiin nykyiseen Lesnoihin, mutta Rudnitšnyiin jäi erillinen, nykyäänkin toimiva vankileiri.


title: Rudnitšnyi

text: Neuvostoaikana Rudnitšnyissa toimi fosforiittikaivos ja vuonna 1970 avattu fosforilannoitetehdas. Nykyään kaivos on lopettanut toimintansa ja taajama on menettänyt suuren osan asukkaistaan. Ainoa työnantaja on lähellä sijaitseva vankileiri.


title: Yandex

text: Yandex eli Jandeks () on venäläinen tietotekniikka-alan yrityskonserni, joka ylläpitää Venäjän suurinta hakukonetta. Yandexin hollantilaisyhtiön (Yandex N.V.) osake on noteerattu yhdysvaltalaisen teknologiapörssi NASDAQin osakelistalla. Uutistoimisto Ria Novosti arvioi yhtiön 29. arvokkaimmaksi julkisesti noteeratuksi venäläiseksi pörssiyritykseksi helmikuun 2013 sadan yrityksen listauksessaan. Vuoden 2014 vastaavassa listauksessa yhtiö oli noussut jo 16. sijalle. Vuoden 2013 liikevaihto nousi Ria Novostin listauksen mukaan 46,019 miljardiin ruplaan; kasvua edellisvuoteen oli 100 %. Vuoden 2015 yritysrankingissa sijaluku oli painunut 21:ksi ja yrityksen arvo pudonnut 59,3 % edellisvuodesta.


title: Yandex

text: Yandex oli joulukuussa 2012 kohonnut jo maailman neljänneksi suosituimmaksi hakukoneeksi ohi Microsoftin Bing-haun. Venäläisen hakupalvelun suosion kasvuun esitettiin syyksi lisääntynyttä internetin käyttöastetta venäjänkielisten ihmisten joukossa. Yandexia suositumpia hakukoneita olivat tässä vertailussa maailmanlaajuisesti Googlen, Baidun ja Yahoon haut. Yandex kertoi pyrkivänsä seuraavaksi hankkimaan suosiota esimerkiksi Turkista. Tilastoja tarkemmin eritellyt toinen lähde toteaa Yandexin osuuden kasvun neljänneksi pätevän kyllä hakujen kappalemäärän kohdalla, mutta käyttäjien lukumäärässä Microsoftin hakukone oli maailmanlaajuisesti joulukuussa 2012 yhä selvästi Yandexia suositumpi. Eli Yandex oli tällä mittarilla maailman 5. suosituin hakukone. Yandex kasvoi ennen vuotta 2014. Vuonna 2009 Yandex oli vasta maailman kahdeksanneksi suurin hakukone. Yandexin osuus Venäjällä tehdyistä nettihauista oli 64 % (2009) ja runsas 61 % vuoden 2013 alkupuolella.


title: Yandex

text: Yritys tarjoaa myös muun muassa sähköpostipalvelun, internetsivujen käännöksiä sekä kartta-, reitti-, liikenteen seurantapalveluja.


title: Yandex

text: Yandex Oy:llä on konesali Mäntsälässä. Nivos Energia Oy saa ison osan kaukolämpöenergiastaan konesalin hukkalämmöstä.


title: Skolkovo

text: Skolkovo () on Venäjän federaation 2000-luvulla kehittävä 20 kilometriä länteen Moskovasta sijaitseva teknologiakeskus, jota kutsutaan Venäjän Piilaaksoksi.


title: Skolkovo

text: Venäjän valtion investointi keskukseen vuosina 2010–2012 on noin kolme miljardia dollaria. Hankkeen takana on myös venäläinen miljardööri Viktor Vekselberg, jonka omistukset liittyvät venäläiseen teräs- ja öljyteollisuuteen. Kaikkiaan hanke vaatii noin seitsemän miljardin dollarin satsauksen viidessä vuodessa.


title: Skolkovo

text: Skolkovossa toimivat mm. Microsoft, Yahoo, Cisco, Phillips, Hewlett Packard ja Google. Nokia on kesällä 2010 päättänyt perustaa Skolkovoon ohjelmointitutkimusyksikön, josta tulee 25-henkinen.


title: Skolkovo

text: Kaikkiaan Skolkovossa on 396 aloittavaa yritystä.


title: Näsinselkä

text: Näsinselkä on Näsijärven suurin selkä, joka rajoittuu etelästä Tampereen kaupunkiin, idästä Teiskoon ja Aitolahteen, lännestä Ylöjärven kaupunkiin ja pohjoisesta Koljonselän ja Näsinselän välisiin saariin. Selällä on pituutta noin 11 kilometriä ja leveyttä noin viisi kilometriä.


title: Näsinselkä

text: Näsinselällä järjestetään vuotuisesti monia purjehduskilpailuja. Se on myös purjehtimisen kannalta helppo vesialue, koska siellä ei juurikaan ole kareja.


title: Oscar Robertson

text: Oscar Palmer Robertson (s. 24. marraskuuta 1938 Charlotte, Tennessee) on yhdysvaltalainen kilpauransa päättänyt koripalloilija. Robertson edusti ammattilaisuransa aikana Cincinnati Royalsia ja Milwaukee Bucksia. Hän voitti yhden NBA-mestaruuden, jonka lisäksi hänet valittiin kerran NBA:n sekä . Yhdysvaltain maajoukkueessa Robertson voitti olympiakultaa Roomassa 1960. Vuonna 1980 hänet valittiin Basketball Hall of Fameen.


title: Oscar Robertson

text: Robertson varttui Indianapolisissa köyhissä rotuerottelun vallinneissa olosuhteissa. Hän aloitti koripallon, koska sitä pidettiin köyhien lasten lajina. Hänellä ei ollut varaa omaan palloon, jonka takia hän teki sukista itselleen pallon. Robertson pelasi lukiokoripalloa Crispus Attucksin lukiossa, jossa valmentaja hioi hänen luonnollisia fysikaalisia vahvuuksiaan. Peleissä Robertson yhdisteli kaduilta oppimaansa pelityyliä valmentajan opettamaan tyyliin, jonka johdosta hän teki ensimmäisen kautensa aikana 24,0 pistettä ottelua kohden. Lukio hävisi kauden aikana vain yhden ottelun ja voitti osavaltion mestaruuden. Seuraavalla kaudella joukkue voitti kaikki ottelunsa ja rikkoi osavaltion voittoputkiennätyksen 45 voitetun ottelun ansiosta. Kyseisellä kaudella koulu voitti toisen osavaltion mestaruuden perättäin.


title: Oscar Robertson

text: Kahden lukiokauden jälkeen Robertsonista olivat kiinnostuneita yli kolmekymmentä collegea, joista hän valitsi lopulta Cincinnatin yliopiston. Ensimmäisenä vuotenaan Robertson teki 33,8 pistettä ottelua kohden. Kahtena opiskeluvuotenaan hän johdatti joukkueensa NCAA:n Final Fouriin. Hänet valittiin kolme kertaa vuoden yliopistopelaajaksi, jonka lisäksi hän rikkoi neljätoista NCAA-ennätystä.


title: Oscar Robertson

text: Robertson osallistui , jossa Cincinnati Royals varasi hänet tilaisuuden ensimmäisenä pelaajana. Kausi 1960–1961 oli Robertsonin ensimmäinen ammattilaiskausi. Hän teki 30,5 pistettä ja antoi 9,7 syöttöä ottelua kohden, jonka johdosta hänet valittiin . Robertson pelasi myös ssa vuonna 1961. Tällöin hänet valittiin ottelun . Seuraavalla kaudella Robertson saavutti keskiarvoillaan tripla-tuplan, mutta joukkue ei edennyt pudotuspelien ensimmäistä kierrosta pidemmälle. Kaudella 1963–1964 Robertson teki NBA-uransa parhaan pistekeskiarvon, sillä hän teki 31,4 pistettä ottelua kohden. Tämän ansiosta hänet valittiin kauden . Cincinnati eteni itäisen divisioonan loppuotteluihin, mutta ei edennyt tätä pidemmälle Robertsonin pelatessa seurassa. Vuosina 1964 ja 1969 Robertson valittiin tähdistöottelun arvokkaimmaksi pelaajaksi.


title: Oscar Robertson

text: Ennen kauden 1970–1971 alkua Cincinnati vaihtoi Robertsonin Milwaukee Bucksin kanssa, jolloin Cincinnati sai vastineeksi Flynn Robinsonin ja Charlie Paulkin. Tapahtuma herätti huomiota ja uskottiin, että Cincinnatin valmentajaksi edellisellä kaudella siirtynyt Bob Cousy olisi ollut kateellinen Robertsonille. Robertson oli aiemmin rikkonut lukuisia Cousyn nimissä olleita ennätyksiä. Vuonna 1970 Robertson oli myös mukana lakijutussa, joka viivästytti ABA:n ja NBA:n yhdistymistä. Bucksissa pelasi Robertsonin lisäksi Lew Alcindor eli Kareem Abdul-Jabbar, joka voitti sarjan korikuninkuuden sekä arvokkaimman pelaajan palkinnon kaudella 1970–1971. Bucksin kausi oli NBA-joukkueiden paras, sillä joukkue voitti 66 ottelua. Bucks eteni aina NBA-finaaleihin saakka, joissa se kohtasi Baltimore Bulletsin. Robertsonin ja Alcindorin johtama joukkue voitti loppuottelusarjan suoraan voitoin 4–0, jolloin Robertson saavutti ensimmäisen ja ainoan NBA-mestaruutensa. Pitkän uran pelanneena hänen kroppansa alkoi väsyä ja Robertson päättikin pelata seurassa vielä kolmen kauden ajan. Viimeiset kolme vuotta Bucks voitti aina divisioonansa mestaruuden, mutta mestaruutta seura ei onnistunut voittamaan. Kaudella 1973–1974 joukkue eteni sarjan loppuotteluihin, joissa Bucks kohtasi Boston Celticsin. Loppuottelusarja venyi seitsemänteen peliin, jonka Celtics voitti.


title: Oscar Robertson

text: Kesällä 1959 Robertson kutsuttiin mukaan Yhdysvaltain koripallomaajoukkueeseen, joka osallistui Pan-Amerikan kisoihin. Robertson muodosti Jerry Westin kanssa joukkueen tähtikaksikon, joiden välille media yritti saada kilpailua. Kisoissa Yhdysvaltain joukkue voitti kaikki kuusi otteluaan ja saavutti kultamitalin. Robertson oli Westin kanssa joukkueen nuorin pelaaja, mutta hän oli silti joukkueen paras pistemies.


title: Oscar Robertson

text: Robertson osallistui myös Rooman kesäolympialaisiin 1960. Ainoa tiukahko ottelu oli Neuvostoliittoa vastaan käyty ottelu, jota Yhdysvallat johti puoliajalla seitsemän pistettä. Muut ottelut päättyivät Yhdysvaltain joukkueen hyväksi suuremmalla erolla. Loppuottelussa Yhdysvallat voitti Brasilian lukemin 90–63. Robertson oli joukkueensa paras korintekijä yhdessä Jerry Lucasin kanssa 17,0 pisteen keskiarvoilla.


title: Oscar Robertson

text: Robertson oli ensimmäisiä pitkiä takamiehiä NBA:ssa. Hän on pelannut urallaan myös laiturina. Pituudestaan huolimatta Robertson ei donkannut NBA-uransa aikana. Syy tähän oli se, että hänen yliopistovalmentajansa oli kehottanut olemaan donkkaamatta, jonka lisäksi Robertson oli nuorena lyönyt päänsä pylvääseen yritettyään donkata. Robertson tunnettiin tarkasta yhden käden heitosta, jota oli vaikea puolustaa. Hän oli myös hyvä levypallopelaaja takamieheksi, sillä hän voitti NBA-urallaan kerran joukkueen sisäisen levypallotilaston. Robertson oli aikansa monipuolisimpia pelaajia ja hänen entinen joukkuekaverinsa, Jerry Lucas, on sanonut Robertsonin olleen ajan täydellisimpiä pelaajia. Hän saavutti urallaan lukuisia tripla-tuplia ja johtaa edelleenkin kaikkien aikojen tilastoa 181 tripla-tuplalla.


title: Oscar Robertson

text: Robertson syntyi Bailey ja Mazell Robertsonin nuorimmaksi pojaksi. Hän syntyi Charlottessa, mutta neljän vuoden jälkeen syntymästä perhe muutti Indianapolisiin. Robertsonilla oli kaksi vanhempaa isoveljeä, joiden kanssa hän pelasi kaupungin kentillä koripalloa.


title: Oscar Robertson

text: Vuonna 1960 Robertson meni naimisiin Yvonne Robertsonin kanssa, ja heillä on kolme tytärtä. Uransa lopettamisen jälkeen hän on toiminut yrittäjänä, kirjailijana sekä televisiotoimittajana. Vuonna 1997 Robertson nousi julkisuuteen lahjoitettuaan munuaisen tyttärelleen.


title: Saksan 5. kevyt divisioona

text: 5. kevyt divisioona oli Saksan divisioona, joka palveli toisessa maailmansodassa.


title: Saksan 5. kevyt divisioona

text: Yhtymä perustettiin vuoden 1941 alussa Afrikassa. Se koostui eri yhtymistä kerätyistä yksiköistä, jotka oli koottu tukemaan romahtanutta Italian armeijan puolustusta Kyrenaikassa. Yhtymässä oli muun muassa osia 3. panssaridivisioonasta, joka oli alun perin tarkoitus siirtää kokonaisuudessaan Pohjois-Afrikkaan kesällä 1940.


title: Saksan 5. kevyt divisioona

text: Yhtymään liitettiin ensimmäisenä 39. panssarijääkäripataljoona, joka oli varustettu puolitelavaunuin ja tykkien vetämiseen sopivin kuorma-autoin. Joukko-osastolla oli muun muassa yhdeksän 37 millimetrin 3,7 cm PaK 36- ja kaksi 50 millimetrin 5 cm PaK 38 -panssarintorjuntatykkiä. Yhtymän panssaroidun osan muodosti 3. panssaridivisioonasta siirretty 5. panssarirykmentti, jossa oli 20 PzKpfw IV-, 75 PzKpfw III-, 45 PzKpfw II- ja 25 PzKpfw I Ausf B -vaunua. Viimeksi mainittuja käytettiin komentovaunuina. Yhtymä ei kuitenkaan saavuttanut määrävahvuutta, vaikka siihen liitettiin jalkaväeksi 200. jalkaväkirykmentti sekä patteristo 75. Kenttätykistörykmentistä. Esikunta siirrettiin myös pääosin 3. panssaridivisioonasta kuten esikuntapäällikkö majuri Hauser ja tiedustelu-upseeri kapteeni Günther von Kluge.


title: Saksan 5. kevyt divisioona

text: Yhtymä nimettiin 18. helmikuuta 1941 virallisesti 5. kevyeksi divisioonaksi. Sen ensimmäinen komentaja oli kenraalimajuri Johannes Streich, joka oli komentanut Ranskan taisteluiden aikana 15. panssarirykmenttiä. Helmikuussa pääosa divisioonasta oli saapunut Tripoliin, vaikka viimeiset vaunut saapuivatkin vasta 11. maaliskuuta.


title: Saksan 5. kevyt divisioona

text: Brittiläinen XIII armeijakunta oli vallannut 21. tammikuuta Tobrukin, minkä jälkeen hyökkäys oli jatkunut. Kenraali Richard O’Connorin komentama armeijakunta tuhosi lopulta Italian 10. armeijan edetessään kohti Tripolia ja vallatessaan Kyrenaikan. O’Connor joutui kuitenkin keskeyttämään hyökkäyksensä kahdeksi viikoksi Archibald Wavellin käskystä.


title: Saksan 5. kevyt divisioona

text: Hyökkäys jatkui 4. helmikuuta ja Bengasi ja Beda Fomm vallattiin kolme päivää myöhemmin Italian 21. motorisoidun armeijakunnan vastarinnasta huolimatta. Hyökkääjä saapui 8. helmikuuta El Agheilaan, joka kukistui. Britannian hallitus oli lupautunut lähettämään joukkoja Kreikkaan, jonne akselivaltojen joukot olivat hyökänneet. O’Connorsin hyökkäysosastosta siirrettiin runsaasti joukkoja taaksepäin, minkä seurauksena hyökkäystä ei voitu jatkaa.


title: Saksan 5. kevyt divisioona

text: Yhtymä vastaanotti 2. maaliskuuta 88 millimetrin ilmatorjuntatykkejä, jotka tarjosivat sille kauas kantavan panssarintorjunta-aseen. Erwin Rommel aloitti hyökkäyksen 31. maaliskuuta käytössään 5. kevyen divisioonan lisäksi neljä italialaista divisioonaa. Liittoutuneiden vastarinta murtui, ja joukkojen perääntyminen alkoi.


title: Saksan 5. kevyt divisioona

text: Yhtymän täydentäminen jatkui seuraavat puoli vuotta, ja se saavutti panssaridivisioonan kokoonpanon ja yhtymä nimettiin 1. elokuuta 1941 21. panssaridivisioonaksi.


title: Osmose Productions

text: Osmose Productions on ranskalainen itsenäinen levy-yhtiö, joka on perustettu vuonna 1991. Yhtiön perusti Hervé Herbaut vedettyään kolme vuotta pientä postimyyntitoimistoa. Levy-yhtiö on suuntautunut lähinnä black metal- ja death metal -yhtyeisiin.


title: Osmose Productions

text: Moni Osmosen riveissä aloittanut yhtye on päässyt tekemään levytyssopimuksia suurempien levy-yhtiöiden, kuten Nuclear Blastin, Century Median ja Metal Blade Recordsin kanssa.


title: Skogbyn seisake

text: Skogbyn seisake (, , ratakm 184+790) on rautatieliikennepaikka -rataosalla Raaseporin kaupungin eteläosassa noin 10 kilometriä Tammisaaresta lounaaseen. Seisake avattiin syyskuussa 1931. Siellä pysähtyvät Karjaan ja Hangon väliset taajamajunat. Skogbyn seisake oli entisen Tenholan kunnan ainoa henkilöliikenteen rautatieasema vuoden 1977 alueliitoksen jälkeen, jolloin Lappohja liitettiin Hankoon.


title: Skogbyn seisake

text: Hangon vuokrauksen aikana talvi- ja jatkosodan välissä maaliskuusta 1940 elokuuhun Skogby toimi rataosan pääteasemana. Seisake ei ollut käytössä jatkosodan alussa, mutta liikenne Skogbyhyn alkoi uudelleen vuoden 1942 alussa ja saman vuoden helmikuussa edelleen Hankoon.


title: Skogbyn seisake

text: Tavaraliikenne Skogbyssä lakkautettiin vuonna 1964. Nykyisin alkuperäinen liikennepaikkarakennus on purettu ja sen tilalla on korkea laituri ja puinen odotuskatos.


title: Skogbyn seisake

text: Aseman päässä on nykyisin Skogbyn seisakkeen LED-valoilla varustettu tasoristeys.


title: Canon EOS 500D

text: Canon EOS 500D on japanilaisyhtiö Canonin valmistama digitaalinen järjestelmäkamera. Pohjois-Amerikassa kamera tunnetaan nimellä EOS Rebel T1i ja Japanissa nimellä EOS Kiss X3. Kamera julkaistiin maaliskuussa 2009 Canon EOS 450D:n seuraajaksi. Kamera on yhteensopiva EF- ja EF-S -objektiivien sekä Speedlite EX-sarjan salamalaitteiden kanssa. Suomessa kamera tuli myyntiin toukokuussa 2009.


title: Canon EOS 500D

text: Canon EOS 500D tukee SD- ja SDHC-muistikortteja.


title: Patrick Willis

text: Patrick L. Willis (s. 25. tammikuuta 1985 Bruceton, Tennessee) on yhdysvaltalainen entinen amerikkalaisen jalkapallon pelaaja, pelipaikaltaan keskimmäinen tukimies.


title: Patrick Willis

text: Willis pelasi koko kahdeksanvuotisen ammattilaisuransa ajan NFL-liigan San Francisco 49ersissa, ja on yksi maineikkaan seuran historian parhaista pelaajista. Hän lopetti uransa vain 30-vuotiaana kauden 2014 jälkeen.


title: Patrick Willis

text: Ennen NFL:ää Willis pelasi yliopistojalkapalloa Mississipin yliopiston joukkuessa, ja viimeisenä yliopistovuotenaan hän voitti Jack Lambert Trophyn maan parhaana tukimiehenä. Nämä otteet herättivät useiden seurojen kiinnostuksen, ja lopulta San Francisco 49ers varasi Willisin vuoden 2007 NFL:n varaustilaisuuden ensimmäisellä kierroksella, koko varaustilaisuuden 11. pelaajana.


title: Patrick Willis

text: Willisiä pidettiin urallaan yleisesti yhtenä NFL:n parhaista tukimiehistä, josta osoituksena valinnat NFL:n tähdistöotteluun Pro Bowliin loukkaantumisen keskeyttämää viimeistä kautta lukuun ottamatta jokaisella kaudellaan.


title: Patrick Willis

text: Willis ilmoitti 10. maaliskuuta 2015 lopettavansa peliuransa vain 30-vuotiaana. Hän kertoi päätöksen syyksi pitkään häirinneet jalkavaivat, ja halun lopettaa terveenä.


title: 1999: Karmakeddon Warriors

text: 1999: Karmakeddon Warriors on Impaled Nazarenen taltioima live-VHS. Se julkaistiin vuonna 1996 levymerkillä Osmose Productions.


title: Enlightenment Process

text: Enlightenment Process on Impaled Nazarenen single, joka julkaistiin marraskuussa 2010.


title: Hayle İbrahimov

text: Hayle İbrahimov (; s. 18. tammikuuta 1990 Etiopia) on etiopialaissyntyinen azerbaidžanilainen yleisurheilija, joka kilpailee keski- ja pitkien matkojen juoksussa. Hän sai Azerbaidžanin kansalaisuuden helmikuussa 2009. Saman vuoden heinäkuussa hän voitti alle 20-vuotiaiden EM-kilpailuissa kultaa sekä 5 000 että 10 000 metrin juoksussa.


title: Hayle İbrahimov

text: İbrahimov voitti pronssia EM-kisoissa 2010 5 000 metrin matkalta. Pariisin EM-hallikilpailuissa 2011 hän voitti 3 000 metrillä hopeaa. EM-kisoissa 2012 hän sijoittui 5 000 metrillä kuudenneksi. Lontoon olympialaisissa hän sijoittui 5 000 metrillä yhdeksänneksi. Göteborgin EM-hallikilpailuissa 2013 hän voitti kultaa 3 000 metrillä. Sopotin MM-hallikilpailuissa 2014 hän oli 3 000 metrillä kuudes. Hän saavutti Zürichin EM-kilpailuissa 2014 hopeaa 5 000 metrillä ajalla 14.08,32. Amsterdamin EM-kilpailuissa 2016 hän oli samalla matkalla kuudes ja seuraavan vuoden Belgradin EM-hallikilpailuissa 3 000 metrillä neljäs.


title: Hayle İbrahimov

text: Ibrahimov voitti universiadeissa kultaa 5 000 metrillä Kazanissa 2013 ja Gwanjussa 2015. Hän on karsiutunut alkuerissä 5 000 metrillä olympialaisissa 2016 sekä MM-kilpailuissa 2015 ja 2017. Sisäratojen MM-kilpailuissa hän putosi 3 000 metrin alkuerissä 2010 ja 2012.


title: Hayle İbrahimov

text: Hän pitää hallussaan maansa ennätystä sekä 3 000 että 5 000 metrin juoksuissa.


title: Hayle İbrahimov

text: "Lähde: Tilastopaja"


title: Tim Tebow

text: Timothy Richard "Tim" Tebow (s. 14. elokuuta 1987 Makati, Filippiinit) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Nykyisin Tebow pelaa baseballia New York Metsin alasarjajoukkueissa. Tebow aloitti NFL-uransa Denver Broncosissa, joka varasi hänet ensimmäisellä kierroksella, numerolla 25 vuoden 2010 NFL:n varaustilaisuudessa.


title: Tim Tebow

text: Tebow on tunnettu vahvasta kristinuskostaan, ja hän on yksi Yhdysvaltojen suosituimmista urheilijoista.


title: Tim Tebow

text: Vuonna 2007, Tebowin pelatessa Floridan yliopiston joukkueessa, hänestä tuli ensimmäinen toisen vuoden opiskelija, joka on voittanut valtakunnan parhaalle yliopistopelaajalle tarkoitetun Heisman Trophyn. Lisäksi Tebow palkittiin muun muassa James E. Sullivan Awardilla, joka jaetaan vuosittain Yhdysvaltojen parhaalle amatööriurheilijalle, sekä Maxwell Awardilla, joka on toimittajien valinta parhaaksi yliopistopelaajaksi. Tebow voitti palkinnon myös seuraavana vuonna, ja hän on ensimmäinen pelaaja sitten vuoden 1953, joka on kyennyt tähän suoritukseen.


title: Tim Tebow

text: Denver Broncos valitsi ehkä varaustilaisuuden kohutuimman tulokkaan ensimmäisellä kierroksella vuoden 2010 varaustilaisuudessa, vuorolla 25. Hän oli toiseksi korkeimmalla varattu pelinrakentaja, edellään vain koko tilaisuuden ykkösvaraus, St. Louis Ramsin varaama Sam Bradford. Toisella kaudellaan Tebow syrjäytti edeltään aiemman ykköspelinrakentajan Kyle Ortonin, ja johdatti joukkueensa pudotuspeleihin.


title: Tim Tebow

text: Pudotuspelien ensimmäisellä kierroksella Tebow ja Broncos järjestivät jättiyllätyksen pudottamalla edellisen vuoden finaalijoukkueen Pittsburgh Steelersin jatkosta. Toisella kierroksella New England Patriots kuitenkin järjesti totaalisen verilöylyn, päättäen Broncosin kauden pistein 45-10.


title: Tim Tebow

text: Broncosin tehtyä sopimuksen vapaana agenttina olleen pelinrakentajan Peyton Manningin kanssa, Tebow myytiin New York Jetsiin, vaihdossa neljännen ja kuudennen kierroksen varaukseen. Jets sai Tebowin lisäksi seitsemännen kierroksen varausvuoron.


title: Tim Tebow

text: Jetsin kaudesta muodostui kuitenkin katastrofaalinen, ja ykköspelinrakentaja Mark Sanchezin esitykset heittelivät laidasta laitaan. Tebow ei kuitenkaan saanut tilaisuutta näyttää kykyjään, vaan Sanchezin lopulta tultua vaihdetuksi kentälle asettui kolmospelinrakentajan roolia pitänyt Greg McElroy.


title: Tim Tebow

text: Heikko kausi herätti jälleen spekulaatioita Tebow'n tulevaisuudesta. Yhtenä mahdollisena vaihtoehtona mainittiin kanadalaisen jalkapallon pääsarja CFL, jossa Tebow'n oikeuksia piti hallussaan Montreal Alouettes.


title: Tim Tebow

text: New England Patriots solmi kesäkuussa 2013 sopimuksen Tebow'n kanssa. Tebow joitui vaihtamaan numeronsa viidestätoista viiteen, sillä Patriotsin toinen pelinrakentaja Ryan Mallett käytti jo pelinumeronaan viittätoista. Hänet kuitenkin pudotettiin ennen runkosarjan alkua lopullisesta 53 pelaajan joukkueesta.


title: Tim Tebow

text: Tebow on joulukuusta 2013 lähtien toiminut ESPN-televisiokanavan yliopistojalkapalloasiantuntijana. Hän on kuitenkin kertonut tähtäävänsä edelleen paluuseen NFL-kentille pelinrakentajana.


title: Carlo Panaro

text: Carlo Panaro (s. 8. joulukuuta 1962 La Spezia) on italialainen Aku Ankka -käsikirjoittaja. Hän on kirjoittanut tarinoita vuodesta 1985 lähtien. Kesäkuussa 1986 julkaistiin ensimmäinen hänen kirjoittamansa tarina, "Topolino e il mistero ortofrutticolo". Yhteensä hänen kirjoittamiaan tarinoita ja vitsisarjoja on julkaistu yli 1 000 kappaletta.


title: Vihollisen keskellä 2: Pahuuden akseli

text: Vihollisen keskellä 2: Pahuuden akseli () on James Dodsonin ohjaama trilleri vuodelta 2006. Elokuvan tapahtumat sijoittuvat Pohjois-Koreaan.


title: Tehuelchen kieli

text: Tehuelchen kieli on Argentiinassa Patagonian alueella asuvien tehuelchejen puhuma kieli. Kielellä ei ole enää sen ensikielenään oppineita, vaan viimeinen tällainen puhuja kuoli 1960- tai 1970-luvulla. Kielen entiset puhujat ovat siirtyneet käyttämään espanjan kieltä. Tehuelche kuuluu chonkieliin yhdessä onan kielen kanssa.


title: Ahmed Kantari

text: Ahmed Kantari (s. 28. kesäkuuta 1985 Blois, Loir-et-Cher) on ranskalais-marokkolainen jalkapalloilija. Puolustajana pelaava Kantari edustaa Ranskan pääsarjassa pelaavaa RC Lensia.


title: Ahmed Kantari

text: Kantari aloitti jalkapalloilun kotikaupungissaan Blois Foot 41:ssä. Myöhemmin 14-vuotiaana hän siirtyi yhdeksi kaudeksi US Orléansin junioreihin, josta matka jatkui Paris Saint-Germainin junioreihin.


title: Ahmed Kantari

text: Kantari nousi sittemmin PSG:n alle 18-vuotiaiden joukkueeseen ja seuraavaksi reservijoukkueeseen. Hän oli kirjoilla PSG:n edustusjoukkueessa kaudella 2005–2006, mutta ei pelannut otteluakaan. Kaudeksi 2006–2007 Kantari siirtyi Ligue 2:ssa pelanneeseen RC Strasbourgiin, jossa hän pelasi kahdeksan sarjaottelua ennen kuin hänet siirrettiin loppukaudeksi joukkueen reserviseuraan. Kantari aloitti reservijoukkueessa myös kauden 2007–2008, mutta siirtyi tammikuussa 2008 loppukaudeksi lainalle myös Ligue 2:ssa pelanneeseen Stade Brestoisiin.


title: Ahmed Kantari

text: Kesäkuussa 2008 Kantari siirtyi varsinaisella sopimuksella Stade Brestoisiin Strasbourgista. Kantari pelasi Brestois'ssa viisi kautta ja oli mukana seuran noustessa liigaan kaudella 2009–2010. Liigassa hän edusti Brestois'ta kolme kautta ja pelasi 73 pääsarjaottelua. Heinäkuussa 2013 hän siirtyi RC Lensiin.


title: Ahmed Kantari

text: Maajoukkuetasolla Kantari edusti nuorten tasolla Marokon alle 20-vuotiaiden maajoukkuetta yhden ottelun verran. Sittemmin on edustanut aikuisten tasolla Marokkoa vuodesta 2005 lähtien. Kantari pelasi toisen ottelunsa viiden vuoden tauon jälkeen 9. lokakuuta 2010, vuoden 2012 Afrikan kisojen karsintaottelussa Tansaniaa vastaan.


title: Ahmed Kantari

text: Kantari pelasi ensimmäiset arvokisansa vuoden 2012 Afrikan-mestaruuskisoissa, jossa hän muodosti Marokon toppariparin yhdessä Mehdi Benatian kanssa. Marokon kisat päättyivät alkulohkoon.


title: National Soccer Hall of Fame and Museum

text: National Soccer Hall of Fame and Museum on Oneontan kaupungissa sijaitseva museo, joka on luotu museoimaan yhdysvaltalaisen jalkapallon historiaa. Museo avattiin vuonna 1979, mutta se on tällä hetkellä suljettuna yleisöltä johtuen alhaisista kävijämääristä sekä kohonneista kustannuksista.


title: Sompion luonnonpuisto

text: Sompion luonnonpuisto on Sodankylässä sijaitseva luonnonpuisto, joka on perustettu vuonna 1956 ja jota hoitaa Metsähallitus. Puiston pinta-ala on 179 neliökilometriä.


title: Sompion luonnonpuisto

text: Luonnonpuistoissa liikkuminen on lähtökohtaisesti kiellettyä ympäri vuoden. Sompiossa on kuitenkin sallittua liikkua merkittyjä reittejä pitkin sekä leiriytyminen enintään kolmeksi vuorokaudeksi Sompiojärven leirintäalueelle. Lisäksi kalastus on sallittua Sompiojärvellä ja merkittyjen reittien varsilla on muutama tulentekopaikka. Poikkeuksena liikkumiskieltoon vakituisesti Sodankylän kunnassa asuvilla on oikeus poimia alueelta marjoja ja sieniä. Sallittua on myös liikkuminen paikallisen paliskunnan poronhoitotehtävissä.


title: Sompion luonnonpuisto

text: Luonnonpuiston alueella saa kulkea vain merkittyjä kulkureittejä pitkin. Puiston halki Sompiojärveltä pohjoiseen, Urho Kekkosen kansallispuistoon ja aina Kiilopäälle saakka johtaa vanhaa Ruijanreittiä pitkin Ruijanpolku-niminen vaellusreitti, jolta pääsee myös poikkeamaan Terävä-Nattasen huipulle. Puiston eteläosassa Pyhä-Nattasen polku tekee lenkin samannimisen tunturin huipun kautta. Merkittyä reitistöä pitkin pääsee myös sodanaikaiselle huoltotielle, jota pitkin pääsee Tankavaaraan. Alueen eteläosan poikki kulkee metsäautotie. Puiston eteläreunalla, Sompiojärven rannalla, on leirintäalue, venesatama sekä lintutorni.


title: Sompion luonnonpuisto

text: Kuudesta terävähuippuisesta tunturista muodostuva Nattasten tunturiryhmä sijaitsee kokonaan Sompion luonnonpuiston alueella. Sen korkein tunturi on 544-metrinen Terävä-Nattanen. Maasto vaihtelee aapasoista ja kuusikoista tunturikoivikoihin ja puuttomaan paljakkaan. Nattaset poikkeavat geologisesti monista muista tuntureista sillä ne muodostuvat Nattasten graniitiksi kutsutusta kivilajista. Erikoisuutena tuntureilla on erikoisia tooreiksi kutsuttuja, lohkeilleita kivimuodostelmia.


title: Sompion luonnonpuisto

text: Puisto muodostaa yhdessä Urho Kekkosen kansallispuiston ja Kemihaaran erämaa-alueen kanssa UK-puisto-Sompio-Kemihaara -Natura 2000 -alueen. Natura-alueella eläviä Euroopan unionin luontodirektiivin II liiteessä mainittuja lajeja ovat ainakin saukko, ahma, pohjanharmoyökkönen, kiiltosirppisammal, isotorasammal, lapinleinikki, lettorikko, laaksoarho, lapinhilpi sekä tundrasara. Myös lintulajisto on runsas.


title: Tomáš Kudělka

text: Tomáš Kudělka (s. 10. maaliskuuta 1987 Zlín, Tšekkoslovakia) on tšekkiläinen jääkiekkopuolustaja, joka pelaa Extraliga-joukkue Piráti Chomutovissa. Eliteprospects.com -sivuston Matias Strozykin mukaan hän on hyökkäävä puolustaja, jonka vahvuuksiin kuuluu koko, nopeus, kädet, kiekonhallinta ja luistelu. Kudĕlkan tulisi kuitenkin kehittää fysiikkaa ja oman pään pelaamista.


title: Tomáš Kudělka

text: Kudělka on kotikaupunkinsa joukkueen HC Zlínin kasvatti. Hän pelasi joukkueessa ensimmäiset Extraliga-ottelunsa jo 16-vuotiaana kaudella 2003–2004, jolloin Kudělka pelasi kolme ottelua. Seuraavalla kaudella 2004–2005 hän sai tililleen neljä ottelua, joissa Kudělka keräsi kuusi jäähyminuuttia. Ottawa Senators varasi hänet viidennellä kierroksella 136. pelaajana . Samana kesänä Kudělkan varasi myös WHL-joukkue Lethbridge Hurricanes 45. pelaajana .


title: Tomáš Kudělka

text: Kaudeksi 2005–2006 Kudělka siirtyi hänet varanneeseen WHL-joukkue Lethbridge Hurricanesiin. Hän teki siellä 64 ottelussa tehot 6+25=31 ja oli joukkueen tehokkain puolustaja. Samalla kaudella hän pääsi pelaamaan viisi ottelua Ottawa Senatorsin farmijoukkue Binghamton Senatorsissa, AHL:ssä. Kudělka pelasi vielä kauden 2006–2007 Hurricanesissa. Hän teki siellä edelliskautta paremmat tehot 14+27=41, mutta jäi silti joukkueen toiseksi tehokkaimmaksi puolustajaksi Ben Wrightille. Kudělka voitti kuitenkin Hurricanesin sisäisen tehotilaston lukemalla +20. Hän pelasi taas myös Binghamtonissa, jossa Kudělka teki tällä kertaa 11 ottelussa tehot 1+2=3.


title: Tomáš Kudělka

text: Varsinaisella tulokassopimuksella Kudělka siirtyi Ottawa Senatorsiin kaudeksi 2007–2008. Hän pelasi suurimman osan kaudesta Binghamton Senatorsissa, jossa Kudělka teki 35 ottelussa tehot 1+1=2. Ison osan kaudesta hän pelasi myös sarjatasoa alempana ECHL-joukkue Elmira Jackalsissa, jossa Kudělka teki 23 ottelussa tehot 5+14=19. Hän pelasi joukkueessa myös yhden playoff-ottelun. Seuraavat kaksi kautta Kudělka pelasi kokonaan AHL:n puolella, mutta ei debytoinut NHL:ssä.


title: Tomáš Kudělka

text: Tulokassopimuksensa päätyttyä Kudělka teki toukokuussa 2010 sopimuksen KHL-joukkue HK Budivelnikin kanssa. Joukkueen jäähalli ei kuitenkaan valmistunut ajoissa, joten Budivelnik ei päässyt pelaamaan kaudella 2010–2011 KHL:ssä. Kudělka sai etsiä itselleen uuden seuran, ja hän palasi elokuussa 2010 kotimaahansa ja siirtyi HC Pardubicen joukkueeseen. Kudělka pelasi Extraligan runkosarjassa kahdeksan ottelua, joissa hän jäi ilman tehopisteitä. Lokakuussa 2010 Kudělka siirtyi vahvistamaan loukkaantumisista kärsineen SM-liigajoukkue Turun Palloseuran puolustusta loppukauden 2010–2011 kattaneella sopimuksella.


title: Tomáš Kudělka

text: Kaudeksi 2011–2012 Kudělka palasi kotimaahansa, kun hän teki sopimuksen HC Vítkovicen kanssa. Hänen ensimmäinen kokonainen Extraliga-kautensa toi 52 runkosarjaottelussa tehot 3+16=19, joilla Kudělka oli joukkueen tehokkain puolustaja. Hän pelasi joukkueessa kaikkiaan kolme kautta, joista jokaisen aikana Kudělka edusti Vítkovicea myös Spengler Cupissa.


title: Tomáš Kudělka

text: Kudělka palasi kaudeksi 2014–2015 SM-liigaan ja siirtyi 1+1-vuotisella sopimuksella Pelicansiin. Hän osoittautui kuitenkin pettymykseksi ja palasi joulukuussa 2014 edelliseen seuraansa HC Vítkoviceen. Kaudeksi 2016–2017 Kudělka siirtyi vuoden mittaisella sopimuksella Piráti Chomutovin riveihin.


title: Tomáš Kudělka

text: Kudělka edusti Tšekkiä alle 20-vuotiaiden MM-kilpailuissa vuosina 2006 ja 2007 sekä alle 18-vuotiaiden MM-kilpailuissa vuonna 2005, jolloin hän jakoi neljällä syötöllään turnauksen puolustajien syöttöpörssin voiton Venäjän Vjatšeslav Buravtšikovin ja Ruotsin Niklas Hjalmarssonin kanssa. Kudělka pelasi myös U-18 Junior World Cupissa vuonna 2004, jolloin hän voitti hopeaa.


title: Tomáš Kudělka

text: Kudělka on pelannut myös Tšekin A-maajoukkueessa yhteensä 11 ottelua tehden kaksi syöttöpistettä.


title: Marty Reasoner

text: Marty Reasoner (s. 26. helmikuuta 1977 Honeoye Falls, New York, Yhdysvallat) on yhdysvaltalainen jääkiekkoilija, pelipaikaltaan keskushyökkääjä.


title: Marty Reasoner

text: St. Louis Blues varasi Reasonerin numerolla 14 ensimmäisellä kierroksella. Hän aloitti NHL-uransa kaksi vuotta myöhemmin, kaudella , pelattuaan sitä ennen kolme kautta yliopistojääkiekkoa Boston Collegen joukkueessa.


title: Marty Reasoner

text: Reasoner on edustanut Yhdysvaltain jääkiekkomaajoukkuetta kolmissa aikuisten maailmanmestaruuskilpailuissa, vuosina 2002, 2003 ja 2006. Nuorten maailmanmestaruuskilpailuissa hän pelasi kahdesti, vuosina 1996 ja 1997.


title: Microcebus berthae

text:
Microcebus berthae on hiirimakeista pienikokoisin ja maailman pienin kädellinen. Aikuinen maki on häntä mukaan luettuna noin yhdeksän senttimetriä pitkä ja painaa 30 grammaa. Aiemmin niitä luultiin suurempien lajien poikasiksi. Muiden puoliapinoiden tapaan sillä on suuret silmät. Väritykseltään se on punertavan ruskea. Eläin on nimetty madagaskarilaisen eläintieteilijän Madame Berthen mukaan. Näitä pieniä nisäkkäitä asuu vain pienellä alueella läntisessä Madagaskarissa, 5 000 km alueella. Lajin pahimpana uhkana on laiton metsätalous ja kaskeaminen.
Nämä pienet yöeläimet liikkuvat helposti metsässä ja pensaikossa ja etsivät ruoakseen hedelmiä, hyönteisiä ja pieniä liskoja. Vaikka ne syövät monenlaista, tärkein ravinnonlähde on erään hyönteislajin erittämä mesikaste. Niitä puolestaan metsästävät esimerkiksi suuremmat puoliapinat, mangustit, sivettikissat, pöllöt ja käärmeet.


title: Microcebus berthae

text: Talviaikaan nämä pikku kädelliset hidastavat elintoimintojaan osaksi vuorokautta ja vajoavat eräänlaiseen hetkelliseen horrokseen, jolloin niiden ruumiinlämpö laskee lähelle ympäristön lämpötilaa. Näin ne säästävät vettä ja energiaa.


title: Sheniqua Ferguson

text: Sheniqua Monique Ferguson (s. 24. marraskuuta 1989 Nassau) on bahamalainen yleisurheilija, joka kilpailee pikajuoksussa. Hän voitti Bydgoszczin alle 20-vuotiaiden MM-kilpailuissa 2008 kultaa 200 metrillä ajalla 23,24 ja sai hopeaa 100 metrillä ajalla 11,52. Hän oli mukana maansa hopeaa voittaneessa 4 × 100 metrin viestijoukkueessa Berliinin MM-kisoissa 2009. Hän on selviytynyt välieriin 100 metrillä Daegun MM-kilpailuissa 2011 ja Lontoon olympialaisissa 2012 sekä 200 metrillä Berliinin MM-kisoissa 2009.


title: Rock Star (elokuva)

text: Rock Star on vuonna 2001 valmistunut komedia- ja draamaelokuva, jonka ohjasi Stephen Herek. Pääosissa näyttelevät Mark Wahlberg ja Jennifer Aniston. Elokuva kertoo Chris ”Izzy” Colen elämästä rock-maailman huipulle.


title: Matti Järvinen (jääkiekkoilija)

text: Matti Järvinen (s. 14. lokakuuta 1989 Lontoo, Englanti, Yhdistynyt kuningaskunta) on suomalainen jääkiekkoilija, joka pelaa SM-liigajoukkue Tapparassa. Isokokoinen Järvinen on pelipaikaltaan keskushyökkääjä.


title: Matti Järvinen (jääkiekkoilija)

text: Järvinen syntyi Lontoossa hänen isänsä työskennellessä siellä. Hän muutti perheineen Suomeen Järvisen ollessa noin puolentoista vuoden ikäinen. Järvinen aloitti jääkiekkoilun Jäähongassa. Hän siirtyi jo juniorina Espoo Bluesiin, jossa Järvinen voitti A-nuorten Suomenmestaruuden vuonna 2009 ja B-nuorten SM-pronssia vuonna 2007.


title: Matti Järvinen (jääkiekkoilija)

text: Kauden 2009–2010 Järvinen pelasi Yhdysvalloissa Alabama-Huntsvillen yliopistojoukkueessa. Hän voitti siellä CHA:n mestaruuden ja valittiin sen tulokkaiden tähdistökentälliseen. Järvinen palasi toukokuussa 2010 Bluesiin, jonka SM-liigajoukkueeseen hän siirtyi try-outille. Järvinen sai elokuussa 1+1-vuotisen sopimuksen. Muutamaa päivää myöhemmin hän siirtyi lainalle Mestis-joukkue Vaasan Sportiin, jossa Järvinen pelasi lopulta koko kauden, eikä hän tehnyt vielä liigadebyyttiään. Järvinen voitti Mestiksen mestaruuden keväällä 2011.


title: Matti Järvinen (jääkiekkoilija)

text: Järvinen käytti Blues-sopimuksessa olleen optionsa ja hän jatkoi joukkueessa kaudella 2011–2012 1+1-vuotisella sopimuksella. Järvinen teki liigadebyyttinsä kauden kolmannessa ottelussa 21. syyskuuta 2011 vieraissa JYPiä vastaan ja hän sai ottelussa jääaikaa 6.09 minuuttia. Järvinen ehti pelata vain neljä SM-liigaottelua, kunnes hän joutui polvivamman takia sivuun runkosarjan lopulle asti törmättyään SaiPan Per Savilahti-Naganderin kanssa. Kuntouduttuaan Järvinen pelasi vielä kuusi runkosarjaottelua. Hän teki liigauransa avausmaalin neljännessä välieräottelussa 9. huhtikuuta 2012 Pelicansia vastaan.


title: Matti Järvinen (jääkiekkoilija)

text: Marraskuussa 2012 Blues lainasi Järvisen joulutaukoon asti kestäneellä lainasopimuksella Jokipoikiin, mutta hän pelasi siellä lainasopimuksensa aikana vain yhden ottelun palattuuaan Bluesiin paikkaamaan loukkaantumisia. Tammikuussa 2013 Järvinen lainattiin uudelleen kuukauden loppuun asti kestäneellä sopimuksella Jokipoikiin, jotka puolestaan lähettivät vaihdossa Bluesiin samanmittaisella sopimuksella Ilmari Pitkäsen. Viikkoa myöhemmin Järvisen lainasopimusta jatkettiin kauden 2012–2013 loppuun. Hän teki aiemmin myös 1+1-vuotisen jatkosopimuksen Bluesin kanssa. Pitkänen jatkoi Bluesissa puolestaan loppukauden kestäneellä sopimuksella, jossa on vuoden optio. Järvinen pelasi kauden aikana SM-liigassa 25 runkosarjaottelua tehopistein 1+6=7. Hän pelasi kauden aikana aiemmin lainalla myös Mestiksen nousijajoukkue HC Keski-Uudessamaassa.


title: Matti Järvinen (jääkiekkoilija)

text: Kaudella 2013–2014 Järvinen pelasi Bluesissa 17 runkosarja- ja kaksi playoff-ottelua. Hän pelasi myös 11 ottelua lainalla Mestis-joukkue Kiekko-Vantaassa. Blues ei käyttänyt Järvisen sopimuksessa ollutta optiota ja hän siirtyi kaudeksi 2014–2015 1+1-vuotisella sopimuksella Saimaan Pallon riveihin. Järvinen pelasi ensimmäisen ehjän ja kokonaisen kautensa SM-liigassa tehden 57 runkosarjaottelussa tehot 9+20=29 ja seitsemässä playoff-ottelussa tehot 1+2=3. Hän oli runkosarjassa SaiPan neljänneksi paras pistemies. Pudotuspeleissä Järvinen jakoi joukkueen sisäisen tehotilaston voiton Mikko Vainosen kanssa lukemalla +2. Helmikuussa 2015 hän teki kaksivuotisen jatkosopimuksen SaiPan kanssa.


title: Matti Järvinen (jääkiekkoilija)

text: Järvinen teki kaudella 2015–2016 SM-liigan yhden kauden piste-ennätyksensä tehoilla 9+21=30, joilla hän oli SaiPan toiseksi paras syöttäjä ja neljänneksi paras pistemies. Järvinen oli myös joukkueen ahkerin aloittaja runkosarjassa 1027 aloituksella, joiden voittoprosentti oli 53,7%. Pudotuspeleissä hän suoritti 119 aloitusta voittoprosentilla 56,6%. Kaudeksi 2016–2017 Järvinen nimettiin SaiPan varakapteeniksi. Hän johti joukkueen sisäistä piste- ja syöttöpörssiä tehoilla 9+20=29 sekä tehotilastoa lukemalla +2, kunnes helmikuussa 2017 Järvinen jätti SM-liigan viimeisenä olleen SaiPan ja siirtyi loppukaudeksi Sveitsin National League A:n EV Zugiin. Joukkueeseen siirtyi myös lainasopimuksella maalivahti Jussi Markkanen. Järvinen eteni Zugin kanssa aina NLA:n finaaleihin saakka, mutta Sveitsin-mestaruuden vei kuitenkin SC Bern otteluvoitoin 4–2.


title: Matti Järvinen (jääkiekkoilija)

text: Järvinen siirtyi kaudeksi 2017–2018 kaksivuotisella sopimuksella Tapparaan. Toisessa välieräottelussa 6. huhtikuuta 2018 Turun Palloseuraa vastaan hän teki Tapparan 3–0-voittoon päättyneen ottelun avausmaalin, joka jäi näin ollen joukkueen voittomaaliksi. Hannu Oksanen valitsi Järvisen ottelun Alumnien tähtien kakkostähdeksi. Hän voitti kauden päätteeksi SM-hopeaa.


title: Moonlight – Act III

text: Moonlight – Act III on puolalaisen black metal -yhtyeen Christ Agonyn kolmas studioalbumi, joka on julkaistu vuonna 1996.


title: S ljogkim parom!

text: S ljogkim parom! () on perinteinen venäläinen toivotus saunan tai suihkun jälkeen. Sanonnalle ei ole suomalaista vastinetta mutta sen voi kääntää vaikkapa "nauti saunasta". Toivotukseen on kohteliasta vastata kiitos ("spasibo").


title: S ljogkim parom!

text: Toivotus esiintyy myös vuoden 1975 neuvostoliittolaisen elokuvan nimessä "Ironija sudby, ili s ljogkim parom" (suom. "Kohtalon ivaa"), ja vuosien 1999–2003 venäläisessä TV-sarjassa "S ljogkim parom".


title: Hypomania

text: Hypomania on mielenterveyden häiriö, joka liitetään usein kaksisuuntaisen mielialahäiriöön. Se tarkoittaa oireiltaan maniankaltaista mutta lievempää jaksoa.


title: Hypomania

text: Hypomanian erottaminen persoonallisuuteen liittyvistä mielialan vaihteluista voi olla vaikeaa. Innostumisen lisäksi siihen liittyy kuitenkin usein myös ärtyisyyttä, lyhytjännitteisyyttä, keskittymisvaikeuksia, unettomuutta ja lisääntynyttä alkoholin käyttöä. Monet hypomanian oireista saattavat muistuttaa persoonallisuushäiriön oireistoa. Hypomania saattaa ilmetä tavallisuudesta poikkeavana energisyytenä eli "voimallisuutena". Mieliala saattaa olla korkealla muttei maanisella (suuruusharhaisella) tasolla. Tämä tarkoittaa realisuudentunteen säilymistä: ei suuria ostoksia, lomamatkasuunnitelmia, hinnakkaita hankintoja tms. Toisaalta mieliala saattaa aaltoilla (dystymia) ja puhe olla nopeatempoista sekä "syrjähtelevää". Ts. ajatuksenjuoksu rientää ripeästi aiheesta toiselle. Selvää patologista psykoottisuutta tai harha-aistimuksia ei yleensä esiinny. Maanis-tyyppisiä jaksoja saattaa olla mahdollisesti vain yksi ainoa koko elämän aikana.


title: Hypomania

text: Hoitomuotona voidaan käyttää lamotrigiinia (Lamictal (R) ) tai antiepileptisiä ja neuroleptisia lääkeaineita. Hyvä ja riittäväntasoinen psykiatrinen hoito (esim. keskusteluterapia) saattaa lieventää oireilua.


title: Hypomania

text: Diagnostiikkaa saattaa vaikeuttaa myös esimerkiksi neurologisperäinen poikkeavuus, kuten tarkkaavaisuus- ja ylivilkkaushäiriö (ADHD) tai Aspergerin oireyhtymä. Myös autisteilla saattaa hypomania olla mahdollista.


title: Iso-Diomede

text: Iso-Diomede eli "Ratmanovinsaari" (, ) on Tšukotkan autonomiseen piirikuntaan kuuluva saari Venäjällä. Se on toinen Diomedesaarista, jotka sijaitsevat keskellä Beringinsalmea Siperian ja Alaskan välissä, noin 40 kilometriä Dežnevinniemestä itään. Se on Venäjän itäisin alue ja sijaitsee noin neljä kilometriä länteen Yhdysvaltoihin kuuluvasta Pienen-Diomeden saaresta. Saarten välissä kulkee kansainvälinen päivämääräraja. Saarella ei ole vakituista asutusta, sillä sen alkuperäisväestö siirrettiin toisen maailmansodan jälkeen mantereelle. Saarella sijaitsee venäläinen sääasema.


title: Darkside

text: Darkside on puolalaisen black metal -yhtyeen Christ Agonyn neljäs studioalbumi, joka on julkaistu vuonna 1997.


title: Frederic Manning

text: Frederic Manning (22. heinäkuuta 1882 Sydney – 22. helmikuuta 1935 Hampstead) oli australialaissyntyinen, Isossa-Britanniassa uransa luonut kirjailija, joka tunnetaan Suomessa parhaiten omakohtaisiin sotakokemuksiin perustuvasta romaanistaan "Harva hyvin kuolee".


title: Frederic Manning

text: Manning syntyi varakkaaseen perheeseen Sydneyssä, Australiassa. Hänen isänsä oli pormestari ja tunnustuksena hyvistä palveluksistaan sai myöhemmin aatelisarvon. Perhe oli uskonnoltaan katolinen, ja sen juuret olivat Irlannissa.